Kaspersky: DDoS napad može koštati i više od 2 miliona dolara\nPočetnaVestiBiznis ITBiznis IT vestiKaspersky: DDoS napad može koštati i više od 2 miliona dolara\n22.02.2018 19:03 | 0 Biznis IT\nFinansijske štete DDoS (Distributed Denial of Service) napada, trenutno su u porastu, i iznose više od 120.000 dolara za mala i srednja preduzeća, a za kompanije i do 2,3 miliona dolara u proseku, Ogromna cena takvih incidenata, kao i veliki gubitak isplativih poslovnih prilika koji je povezan s napadima, pokazuje da su organizacije manje nego ikada u mogućnosti da sebi priušte ranjivost na napade, a da ne pretrpe ozbiljan udar na svoje finansije.\nIstraživanje o IT rizicima u 2017. godini kompanije Kaspersky Lab, pokazuje da je prosečan trošak jednog DDoS napada, dramatično porastao u toku prethodne godine. Bilo da su rezultat pojedinačnog incidenta ili kao deo višeslojnog sajber napada, finansijski troškovi rešavanja DDoS napada sada su više od 123.000 dolara za mala i srednja preduzeća, u poređenju sa 106.000 u 2016. godini. Za veće kompanije, cifra je porasla za više od pola miliona dolara – od 1,6 miliona u 2016. do 2,3 miliona u ovoj godini. Rastući troškovi ovih napada, uporedo s neprocenljivim udarcima po kompaniju kao što su reputaciona šteta, poremetila je mnoge organizacije.\nKada se radi o finansijskom slomu usled samostalnog ili višeslojnog DDoS napada, većina organizacija (33 odsto), navela je da su troškovi izazvani odbranom od napada i ponovnim uspostavljanjem servisa najveći finansijski teret, dok je četvrtina (25 odsto), kao najveći teret navela novac investiran u neki sistem za zaštitu od napada. Još 23 odsto kompanija navelo je da se gubitak poslovnih i prodajnih prilika dogodio kao rezultat napada, dok je 22 odsto navelo gubitak reputacije među klijentima i partnerima kao još jednu, indirektnu posledicu napada.\nUprkos finansijskim rizicima, samo 19 odsto organizacija uzelo je u razmatranje upotrebu anti-DDoS rešenja specijalozovanih da zaštite kompanije od napada. Za 20 odsto kompanija koje ne koriste ovakve mere predostrožnosti, izgovor je da rizik od napada ne opravdava cenu ovakvih rešenja. Ipak, naše cifre pokazuju da je cena njihove zaštite skromna u odnosu na cenu napada. Na primer, cena jednog anti-DDoS rešenja može biti oko 15.000 dolara godišnje za mala i srednja preduzeća i oko 50.000 dolara za kompanije – što je mnogo manji trošak od onoga kakav bi bio kad bi došlo do napada.\n„DdoS napadi, bilo da su samostalni ili kao deo grupnog napada, mogu koštati organizaciju hiljade, ako ne i milione dolara – i to ako ne uračunamo štetu po reputaciju i gubitak klijenata koji takođe mogu biti rezultat. Zbog toga je preventivno investiranje u mere zaštite mudar potez“ – izjavio je Kiril Ilganaev (Kirill Ilganaev), šef sektora za zaštitu od DDoS napada u kompaniji Kaspersky Lab. „Takođe je veoma važno izabrati pouzdano bezbednosno rešenje koje je bazirano na ekspertizi u polju sajber bezbednosti i krojeno da se bori protiv najsofisticiranijih DDoS napada, čiji broj je u stalnom porastu.”\nKako bi pomogli kompanijama da se zaštite od DDoS napada bilo kojeg porekla, Kaspersky DDoS zaštita je kompletno, integrisano rešenje koje kompanijama pruža mogućnost da održe glatko poslovanje, štiteći ih i od najkompleksnijih napada.\nHuawei sprema Enjoy 8 sa dve kamere na poleđini\nSamsung radi na televizorima sa Blue OLED-ima i Quantum Dot tehnologijom\nLenovo je ostvario rekordne prihode za fiskalnu 2018/2019 godinu 24.05.2019 21:58 0\nSajt za aukcijsku prodaju PRODATO.RS najavljuje početak rada 23.05.2019 14:22 0\nWiko nastavlja globalnu ekspanziju ulaskom na tržište SAD 23.05.2019 12:40 0\nXiaomi najavio ažurirane rezultate isporuke telefona 03.05.2019 20:30 0\nGoogle prodao manje Pixel uređaja nego prošle godine 30.04.2019 13:50 0\nSamsung se suočava sa padom profita ali nije sve crno kao što izgleda 30.04.2019 11:30 0\nSony isporučio rekordno nizak broj telefona tokom prvog tromesečja 28.04.2019 19:00 0


Aktivnosti Narodnog evropskog saveza u Regiji 3\nRegionalna delegacija Narodnog evropskog saveza BiH predvođena predsjednikom Regije 3 (Zeničko-dobojski i Srednjobosanski kanton) Ramom Isakom posjetila je ovih dana općinske organizacije NES-a Zavidovići, Maglaj, Doboj Jug, Tešanj i Žepče.\nU razgovorima s aktivistima na terenu analizirana je aktuelna politička situcija i trenutna organizacijska struktura NES-a u ovim lokalnim zajednicama. Dogovorene su mjere i aktivnosti na kadrovskom i organizacionom ustrojstvu i pozicioniranju NES-a kao nezaobilaznog faktora vlasti na lokalnom i kantonalnom nivou.\nAkcentirana je opredjeljenost NES-a da jasno i precizno prepozna i artikuliše potrebe građana lokalnih zajednica i predloži, odnosno preduzme efikasne mjere na poboljšanju materijalnog, socijalnog, zdravstvenog i kulturnog života građana.\nSa načelnikom Općine Zavidovići (NES BiH) Hašimom Mujanovićem razgovarano je o prioritetima i projektima koji su od ključnog interesa za građane ove općine.\n"Za Narodni evropski savez svaka od općina u kojima smo boravili predstavlja posebnu važnost i u svakoj imamo kapacitet stvarati promjene i biti nosilac najznačajnijih projekata", istakao je predsjednik Regije 3 Ramo Isak.


Orelik napustio Spars i vratio se u Litvaniju\nGediminas Orelik je novi košarkaš Lietkabelisa, zvanično je objavio ovaj klub.\nIskusni Litvanac se u domovinu vraća iz sarajevskog Sparsa, u koji je stigao pred kraj 2020. godine.\nSjajni šuter ima 31 godinu, prošao je sve mlađe kategorije nacionalnog tima Litvanije, a u karijeri je još nastupao za Šiauliai, Merestu, Prienai, Ritas, Banvit i Veneciju.\nBio je najbolji strijelac Lige Litvanije u dresu Prienaija 2013. godine, iste godine je bio i MVP tog takmičenja, te MVP Baltičke lige, 2017. je osvojio Kup Turske sa Banvitom, a 2018. Evrokup sa Venecijom.\nNakon toga, uslijedila je teža povreda koja ga je gotovo dvije godine odvojila sa parketa, međutim Orelik se i pored nje pokazao kao jedan od najboljih i najatraktivnijih košarkaša u prošloj sezoni Lige BiH.\nPodsjećamo, intervju koji je ovaj košarkaš dao za MeridianSportBH možete pročitati ovdje.\nPrethodni članakNekadašnji osvajač Premijer lige novi trener federalnog drugoligaša\nNaredni članakNermin Jamak pojačao federalnog drugoligaša


октобар 2016 - PPmedia\nPodsticajne mere za bivše radnike FAP-a\nOdbornici pribojske Skupštine, doneli su niz Odluka vezanih za rebalans budžeta i finansiranje programa podsticajnih mera za bivše Fap-ove radnike vrednog 200 milona dinara kao i projekat razvoja stočarstva kroz program osemenjavanja krupne stoke. Jednoglasno su usvojeni i predlozi o formiranju skupštinskih saveta za bezbednost i zdravlje i Izveštaji o završnom računu za 2015. godinu. […]\nadminpp033 Нема коментара 31 октобра, 2016 9:20 pm\nadminpp033 1 коментар 31 октобра, 2016 12:37 pm\nU 12. kolu Zone Drina pobeda fudbalera Polimlja protiv ekipe OFK Divci 4:0 (1:0). Sa četiri lopte u mreži ispraćeni su gosti put Valjeva, sa suncem “okupanog” Gradskom stadiona u Prijepolju. Pobeda izabranika Kuzmana Babeua, izuzev tri nova boda donosi i još veći optimizam pred završenicu jesenje dela prvenstva, da Polimlje može dočekati zimu među […]\nadminpp033 Нема коментара 30 октобра, 2016 7:52 pm\nOčekuje se smirivanje bolesti kod stoke\nPojava novih slučajeva bolesti plavog jezika među stokom smanjuje se sa hladnijim vremenom koje ne pogoduje razvoju i aktivnosti prenosioca virusa i najverovatnije će uskoro doći do tendencije smirivanja te bolesti, rečeno je Tanjugu u Upravi za veterinu Ministarstva poljoprivrede. Zaključno sa 27. oktobrom prema podacima kojima raspolaže Uprava za veterinu, bolest plavog jezika je […]\nadminpp033 Нема коментара 29 октобра, 2016 9:34 am\nOdržana sednica Stalnog komiteta MOSI\nU sali Skupštine opštine Pljevlja održana je sednica Stalnog komiteta MOSI i Skupštine MOSI. Za predsednika Stalnog komiteta MOSI izabaran je Ljubiša Ćurčić, dok je za Sekretara ovog tela izabaran Borjan Džogaz. Delegati su na sednici skupštine MOSI za predsednika Skupštine izabrali Tarika Gadžovića, dok će funkciju sekretara skupštine obnašati Borjan Džogaz. U ime domaćina […]\nadminpp033 Нема коментара 28 октобра, 2016 9:08 pm\nNova Varoš: Dodeljeni mandati dvojici odbornika\nNakon podnošenja ostavki 7 od 13 članova Opštinske izborne komisije u gradu podno Zlatara, čime je bila onemogućena verifikacija mandata odbornicima koji su trebali da uđu u lokalni parlament, ova nimalo prijatna situaciju u kojoj se našla aktuelna vlast, sinoć je rešena. Naime, kako nam je rekao predsednik ovdašnje opštine Radisav Vasiljević, Opštinska izborna komisija […]\nadminpp033 Нема коментара 27 октобра, 2016 2:16 pm\n“Žuti karton” Sportskom savezu\nSportski savez Prijepolja je, ne tako davno, slovio za respektabilnu ustanovu koja je ujedinjavala klubove u gradu na Limu, ali su u poslednjih devet meseci nagrade i priznanja zamenile vanredne skupštine i česte promene rukovodstva. Loše stanje je kulminiralo 19. oktobra, kada je Danijel Mezildzić, sada već bivši predsednik Sportskog saveza, sa grupom sportskih radnika […]\nadminpp033 Нема коментара 27 октобра, 2016 12:59 pm\nBrodarevo: Srečen ilegalan prelazak granice\nPripadnici Granične policiije PU Prijepolje jutros su sprečili ilegalan prelazak državne granice iz pravca Srbije prema Crnoj Gori u mestu Vrbnica, kako saznajemo, privedeno je dvadesetak državljana Avganistana. Prijepoljska policija izbeglice je privela kod sudije za prekršaj. Među izbeglicama se nalazilo i desetak maloletnih lica zbog čega je kontaktiran prijepoljski Centar za socijalni rad. Izbeglice, […]\nadminpp033 Нема коментара 27 октобра, 2016 9:45 am\nBrodarevo: Zaustavimo trgovinu ljudima\nEvropski dan borbe protiv trgovine ljudima obeležava se svake godine u oktobru. Tim povodom u Brodarevu je održano je predavanje na temu trgovine ljudima na kojem su učenici osmog razreda Osnovne škole “Svetozar Marković“ imali priliku da se upoznaju sa brojnim aspektima koji se tiču ovog društvenog problema. Organizator predavanja je Područna policijska uprava Prijepolje […]\nadminpp033 Нема коментара 26 октобра, 2016 12:54 pm\nU Novoj Varoši veće plate u odnosu na Prijepolje i Priboj\nProsečne septembarske plate u sandžačkim opštinama bile su za oko 500 dinara veće nego avgustovkse i iznosile su 34.701 dinar, ali su i dalje za skoro 11.000 dinara manje od republičkog proseka, pokazuju najnoviji podaci Republičkog zavoda za statistiku. Žitelji Nove Varoši primili su u septembru prosečno po 34.861 dinar, Prijepolja 32.750, a Priboja 32.643 […]\nadminpp033 Нема коментара 26 октобра, 2016 11:39 am\nPrijepolje: Imenovan vd direktor Opšte bolnice\nPosle nedavne smene sa mesta direktora Opšte bolnice u Prijepolju dr Branka Gojakovića, odlukom ministra zdravlja Zlatibora Lončara, za novog vd direktora prijepoljske bolnice postavljen je dr Zoran Drobnjak, specijalista radiologije. On je za ovdašnju lokalnu televiziju , kazao da u Opštu bolnicu još uvek nije stiglo nikakvo obrazloženje zbog čega je smenjen dr Branko […]\nadminpp033 Нема коментара 25 октобра, 2016 10:50 pm


Alternativna medicina pomaže Vojčetu Bešinoviću\nKUČEVO - Iscelitelj Jone Lotren iz švajcarskog grada Lucerna, inače rodom iz Alibunara, podvrgao je prvoj seansi Vojčeta Bešinovića (43) iz sela Duboka kod Kučeva.\nLotren će pokušati da pomogne Bešinoviću, teškom 230 kilograma, da smrša primenom alternativne medicine. Najdeblji stanovnik Srbije iskoristio je jedinu šansu da se oslobodi bar nekog od čitavih 230 kilograma, jer se zvanična medicinska nauka, u njegovom slučaju, pokazala nemoćnom. Dan posle prvog tretmana, Bešinović je za "Glas" izjavio da se oseća kao preporođen posle seanse.\n- Nema više onog osećaja neprijatnog nadimanja stomaka, niti gušenja, - priča Bešinović i dodaje: "Moja supruga misli da je u pitanju samo moja sugestija, a ja odgovaram da je to Jonetova zasluga kao i da udela ima i moje ponašanje prema njegovim uputstvima. Koliko ću stvarno smršati, videćemo posle nekoliko seansi."\nTekst i foto: D.St.\nŽitelje Vranja uznemirio preksinoćni zemljotres\nRadovi u Valjevu: Do Bara jutarnjim vozom\nNov vodovodni sistem u Kruševcu\nNikšić: Našli zub neandertalca\nOsveštavanje riznice manastira Sveta Trojica\nKučevo: Najdeblji Srbin mršavi\nNa EUROSONGU 2004. pobedila Ukrajinka Ruslana sa pesmom "Wild dances"


Samovozeći Tesla naučio da pretiče, ali nije sve prošlo glatko - BIGportal.ba\nSamovozeći Tesla naučio da pretiče, ali nije sve prošlo glatko\n8 Decembra, 2020 8 Decembra, 2020 03794\nU oktobru je Tesla predstavio beta verziju svog “Full Self-Driving” sistema autonomne vožnje, što je vlasnicima ovih automobila omogućilo da u realnim uslovima vožnje testiraju novu funkciju. Snimak pokazuje šta je ovaj sistem u stanju da uradi.\nNajnoviji paket tehnologija autonomne vožnje je vjerovatno nešto najbliže potpuno automatizovanom upravljanju vozila, a da je dostupno u produkcijskom automobilu u svakodnevnoj vožnji.\nJedan od vlasnika Teslinog Modela 3 testirao je ponašanje “Full Self-Driving” sistema u realnim uslovima saobraćaja.\nNa snimku se vidi kako automobil otpozadi prilazi kamionu za odnošenje smeća koji sporo vozi i često se zaustavlja. Sistem uskoro odlučuje da bi najbolji način djelovanja u datoj situaciji bio preticanje, odnosno obilaženje u trenutku kada se kamion zaustavi.\nModel 3 se najprije lagano pomijera ulijevo da bi utvrdio da li ima vozila iz suprotnog smjera i da li je bezbjedno za preticanje.\nUbrzo, Tesla prepoznaje da nema dolazećeg saobraćaja i obilazi kamion.\nSa jedne strane, ovo je prilično impresivna demonstracija sposobnosti vozila. Međutim, još uvijek je to daleko od glatkog preticanja, jer je vozač morao intervenisati u jednoj fazi kada je Model 3 nakon obilaženja pokušao da se vrati u svoju traku prerano, prenosi “B92“.\nOsim toga, automobil je nakon obilaženja ostao u suprotnoj traci mnogo duže nego što je bilo potrebno. Dakle, iako je zadatak obavljen, i dalje ima dosta prostora za unapređenje ovog sistema.


Sport - datum: 2018-11-01 POBJEDA CRNOGORSKE TENISERKE U PRVOM KOLU ČELENDŽERA U MUMBAJU\nCrnogorska teniserka Danka Kovinić plasirala se u drugo kolo čelendžera u Mumbaju. Ona je juče u meču prvom kola turnira u Indiji savladala Srpkinju Olgu Danilović sa 2:1, po setovima 4:6, 7:5, 6:0, nakon jednog časa i 51 minuta igre.\nDanilovićeva je dobila prvi set sa 6:4, imala je u drugom prednost od 4:2, ali onda Danka uzela stvar u svoje ruke. Uspjela je da preokrene i izjednači u setovima, a potom da ekspresno, sa 6:0, dobije treći dionicu meča i ode dalje.\nNaredna protivnica 194. igračice svijeta je domaća teniserka Ankita Raina, koja je za tri pozicije slabije rangirana na VTA listi. Taj meč igra se danas od 13 sati.D.P.


Porošenkova žena optužena da je krala novac namenjen deci-invalidima - Sputnjik Srbija\n07:30 14 Maj 2021\nPorošenkova žena optužena da je krala novac namenjen deci-invalidima\n© AFP 2021 / MOLLY RILEY / AFP\n19:15 18.11.2017 Preuzmite kraći link\nPrva dama Ukrajine Marina Porošenko mogla bi da bude umešana u pranje novca preko međunarodnih humanitarnih fondacija, namenjenih za pomoć deci s ograničenim mogućnostima, preneo je „Luksemburg herald“ pozivajući se na izvor u Ministarstvu pravde Ukrajine.\n„Ovu delatnost podržava Marina Porošenko, predsednikova supruga, koja lično ’kontroliše‘ priliv sredstava na račune ovih fondacija i aktivno učestvuje u njihovom promovisanju“, navedeno je u tekstu.\n© Foto : youtube\nPorošenkov sin ispravio grešku — obukao „ukrajinsku“ majicu\nPrema navodima lista, SAD i evropske zemlje izdvajale su novac za potrebe ukrajinske dece s ograničenim mogućnostima preko privremenih međunarodnih fondacija za humanitarnu pomoć. Sredstva s računa dobrotvornih organizacija prenošena su na račune raznih firmi, među kojima su i ofšor preduzeća, a same fondacije su zatvarane, navodi list.\nLuksemburški list posebno navodi organizaciju „Internešenel renesans fondejšen“ Džordža Soroša, kroz koju su na osnovu ove sheme prolazile na desetine i na stotine miliona dolara.\nIzvor u Ministarstvu pravde Ukrajine dostavio je luksemburškim novinarima i podatke o delatnosti dobrotvorne organizacije „Jaka Ukrajina“, u čijem je radu učestvovala Marina Porošenko.\nPrema rečima sagovornika lista, nakon što su osnivači fondacije prisvojili novac, preduzeće je likvidirano.\nZamenik šefa administracije predsednika Ukrajine Rostislav Pavlenko takođe je osumnjičen za umešanost u ovu korupcionašku shemu.\nhumanitarna fondacija, dobrotvorna organizacija, pranje novca, korupcija, Marina Porošenko, Džordž Soroš, Ukrajina\n07:21 Maser unakažavao žene na Terazijama i nestao, klinika zaključana


"Ne damo niški aerodrom" piše EU o narušavanju konkurencije | Aktuelno\nNakon što je postalo jasno da se u ugovoru o koncesiji za aerodrom „Nikola Tesla“, zaključenim između Vlade Srbije i francuskog „Vansija“, nalaže ograničenje broja putnika na niškom aerodromu „Konstantin Veliki“ i drugim aerodromima „u zoni zahvata“ beogradskog aerodroma, a sve u korist francuskog koncesionara, verujemo da EU treba da reaguje – kaže za naš list Mladen Jovanović, član Inicijative i predsednik Upravnog odbora Nacionalne koalicije za decentralizaciju.\nMinistarka građevinarstva, saobraćaja i infrastrukture Zorana Mihajlović je prethodno „demantovala“ da je razvoj, a pre svega broj putnika, na niškom aerodrom ograničen koncesijom za beogradski aerodrom, ali je kroz objašnjenje takve ocene potvrdila suprotno – da postoji ograničenje, i to ne samo za niški, već i za sve druge aerodrome u Srbiji koji su u zoni zahvata beogradskog aerodroma. Ona je kroz „demantovanje“ ograničenja potvrdila i da će država trpeti posledice ukoliko niški i drugi aerodromi pređu ponaosob milion putnika godišnje.\nSa stanovišta ugovora o koncesiji Aerodroma „Nikola Tesla“ potreba „za konsultacijama“ sa koncesionarom postoji samo i isključivo u periodu dok Aerodrom „Nikola Tesla“ ne dostigne 12 miliona putnika godišnje i ukoliko bilo koji drugi aerodrom koji se nalazi u radijusu od 150 do 230 kilometara usluži više od milion putnika godišnje. Ali ono što je od suštinske važnosti je da oba uslova moraju biti istovremeno ispunjena – navodi Mihajlović u saopštenju.\nOna dodaje da čak i u slučaju da niški aerodrom dostigne milion putnika pre nego što Aerodrom „Nikola Tesla“ uknjiži 12 miliona, Srbija „nema obavezu da automatski plaća bilo kakvu odštetu koncesionaru“. Vlada je u tom slučaju, kaže ona, dužna da „Vansiju“ u objašnjenju „dokaže“ da su do toga dovele „objektivne i tržišne okolnosti koje ne utiču na aerodrom u Beogradu“, čime bi se „izbeglo plaćanje kompenzacija ili produžavanje perioda trajanja koncesije“, koje, inače, predstavljaju uobičajene sankcije za nepoštovanje ugovora.\nOvakav „demanti“ ministarke Mihajlović, a zbog teksta na portalu Tangosix.rs, usledio je neposredno nakon što je njen pomoćnik u Ministarstvu, Zoran Ilić, takođe prošlog vikenda, ali za televiziju Al DŽazira, prvi put javno saopštio detalje koncesionog ugovora sa „Vansijem“.\nDa bi dao ponudu, „Vansi“ je postavio uslove, koje smo mi u minimumu utvrdili koncesionim aktom, a kasnije i predlogom ugovora. U tom ugovoru je predviđeno da država, ukoliko razvija aerodrome u radijusu od 230 kilometara od Beograda, ne može da ih razvija preko milion putnika, a da pritom nema obavezu naknade prema koncesionaru – bio je jasan Ilić.\nOn je takođe kazao da koncesija predviđa da će u slučaju da niški aerodrom pređe milion putnika godišnje država biti dužna da plati penale koncesionaru beogradskog aerodroma ili da produži koncesiju. Eventualnu štetu koju će zbog toga trpeti „Vansi“, i to „samo“ u periodu dok „Nikola Tesla“ ne bude imao 12 miliona putnika godišnje, utvrdiće nezavisni revizor, rekao je.\nMada u Ministarstvu saobraćaja kažu da država planira da „Nikola Tesla“ dostigne 12 miliona putnika „već 2024. godine“, ekonomski stručnjak Mahmud Bušatlija, koji je gostovao u istoj emisiji Al DŽazire, ocenio je da je „teško“ da država koja ima sedam miliona stanovnika uopšte može imati aerodrom sa tim brojem putnika. To istovremeno znači da eventualni razvoj „Konstantina Velikog“ u Nišu vodi Srbiju u „crvenu zonu“ i plaćanje „štete“ Francuzima, kazao je Bušatlija, dodajući da niški aerodrom „i sa trenutnim kapacitetima može da dostigne cifru od milion putnika godišnje“.\nZašto država ne bi plaćala penale za ovakvu situaciju, koju je inače predvidela štetnim ugovorom o koncesiji za beogradski aerodrom, već je odlučila da Niš treba da joj besplatno ustupi svoj aerodrom, kako bi stavila pod kontrolu njegov razvoj? I kako centralni nivo vlasti uopšte može sa bilo kim da pregovara o imovini sa drugog nivoa vlasti koja nije njegova? To ozbiljno otvara pitanje zakonitosti koncesije s „Vansijem“, sve to implicira da bi trebalo pokrenuti istragu i pitanje odgovornosti ljudi iz Ministarstva i Vlade koji su u ovome učestvovali – kaže Mladen Jovanović iz Inicijative „Ne damo niški aerodrom“.\nU Inicijativi „Ne damo niški aerodrom“ podsećaju da je ovaj aerodrom prošle godine potvrdio da je samoodrživ, a da studije i deo stručnjaka iz Srbije i regiona prognoziraju da on može da dostigne milion putnika „već u narednih četiri ili pet godina“. Aerodrom „Konstantin Veliki“ doživeo je, inače, poslovnu ekspanziju od 2015. godine, kada su se za redovne linije iz Niša zanteresovale lou-kost kompanije, kojima su ponuđene putničke takse od svega tri evra, što je rezultiralo, takođe, izuzetno niskom cenom avionske karte do evropskih destinacija, koje su iznosile i samo deset evra. Ovakve cene usluga bile su jedan od ključnih razloga da aerodrom, koji je 2014. godine imao svega 1335 putnika, prošle godine uknjiži čak 331.582 onih koji su odlučili da lete preko Niša.\nDobro upućeni izvori našeg lista kažu da su se ministarka Mihajlović i njeni saradnici, na jednom od zatvorenih sastanaka u Nišu, usprotivili upravo ovakvoj poslovnoj politici aerodroma, a posebno niskim cenama aerodromskih usluga. Oni su direktorima niškog aerodroma i Razvojne agencije Jug, Vladici Đurđanoviću i Bojanu Avramoviću, zamerili i što su takvu poslovnu politiku utvrdili bez saglasnosti ministarstva.


Filipče očekuje kolektivni imunitet u Severnoj Makedoniji do kraja leta - Svet - Dnevni list Danas\nPočetna » Svet » Filipče očekuje kolektivni imunitet u Severnoj Makedoniji do kraja leta\nVenko Filipče Foto: FB\nMinistar zdravlja Severne Makedonije Venko Filipče izjavio je danas da veruje da će do kraja leta protiv kovida biti vakcinisano 50 odsto odrasle populacije i da će postići kolektivni imunitet.\nOn je novinarima rekao da će do kraja meseca stići 500.000 „Sinovak“ i 100.000 „Fajzer“ vakcina preko Kovaks sistema i da će proces vakcinacije koji je u poslednje vreme „usporen“ sledeće sedmice ponovo biti ubrzan.\n„Mislim da će do kraja leta veliki broj građana biti vakcinisan. Trenutno je vakcinisano je nešto ispod 300.000 gradjana, a sa ovom sledećom količinom još 300.000. To je 600.000 ili 50 odsto od ukupne populacije za koju imamo ideju da treba da se vakciniše. Tu su isključena deca. Kalkulacije su za 1,2 miliona gradjana, tako da da verujem da će se do kraja leta postići procenat za koji možemo da kažemo da je kolektivni imunitet“, rekao je Filipče.\nFilipče je dodao da ne može da se bude siguran na to kako će uticati mutacije virusa i dodao da je sa kineskim ambasadorom Džang Dzuom razgovarao o tome šta se dešava u Kini sa „delta“ sojem korona virusa.\n„Ambasador kaže da i pored toga što imaju snažnu, intenzivnu kampanju vakcinacije u Kini ima pojave obolelih, ali sa lakom kliničkom slikom“, rekao je ministar zdravlja Severne Makedonije na prijemu kineske donacije za medicinsku opremu.\nKorona virusSeverna MakedonijaVenko FilipčeSkoplje


Početak/Društvo/Pala stabla na putu do Bojaninih voda\nPutevi na gradskom i seoskom području su prohodni i od jutros je na terenu 15 ekipa, kaže šef niškog Zimskog štaba Miroslav Đokić.\n“Do podneva, put do Kameničkog visa dva puta je očišćen. Zbog stabala koja su pala i preprečila put put do Bojaninih voda je neprohodan“, naglašava Đokić i dodaje da će već sutra ekipe Direkcije i Srbija šume izaći na teren.\n“Problem ne predstavljaju poledica i sneg, već veliki broj stabala koja su pod pala i preprečila put”, objašnjava Đokić.\nNa pojedinim prigradskim linijama bilo je skraćenja trase, dok su gradske saobraćale do krajnjih odredišta, kažu iz Direkcije za javni gradski prevoz. Za naredne dane nema najavljenih izmena u saobraćaju.\nBačeno je 27 soli na gradskom području, i 22 tone mešavine soli i rizle na seoskom.\nMiroslav Đokić palo drveće prohodnost putevi


Renault u Londonu predstavio bolid RS17: Želimo biti u samom vrhu F1 (video) - Virtual Road auto-moto magazin\nHome / AutoMoto / Video / Renault u Londonu predstavio bolid RS17: Želimo biti u samom vrhu F1 (video)\nRenault u Londonu predstavio bolid RS17: Želimo biti u samom vrhu F1 (video)\nveljače 21, 2017 AutoMoto, Video\nDanas je u Londonu održana konferencija za medije na kojoj je Renault predstavio bolid za sezonu 2017 u Formula 1 takmičenju.\nNovi bolid pod nazivom RS17, su otkrili vozači Jolyon Palmer i Nico Hulkenberg. Iz Renaulta su rekli da pored nove šasije sve karte bacaju na motor i njegovu snagu te da se žele naći u samom vrhu Formule 1.\nFrancuska kompanija prodala je tim 2010. godine Lotusu, međutim novi vlasnici ekipe slavnog imena nisu se snašli u vremenu ekonomske krize, pa su Francuzi 2016. godine odlučili da otkupe tim nazad i ponovo se uključe u šampionat kao konstruktori.\nRenault je imao vrlo tešku povratničku sezonu u Formulu 1 koju su završili na devetom mjestu, a iza njih su završili samo Sauber i Manor koji su zajedno osvojili tri boda.\nNjihov RS16 nastao je na temelju Lotusa iz 2015. koji je bio dizajniran za Mercedesovu pogonsku jedinicu, a momčad se tijekom sezone bavila ojačavanjem tehničkog kadra i ulaganjem u tvornicu u Enstoneu.\nRenault je posljednjih godina kao proizvođač motora imao mnogo uspjeha u F1 tokom saradnje sa Red Bullom. Renault je kao konstruktor osvajao titule svjetskog šampiona 2005. i 2006. godine kada je za njih vozio Fernando Alonso.


Poljoprivrednicima 37,5 mlrd dinara podsticaja u 2021.\nTanjug 8. januara 2021. 17:03\nBEOGRAD – Ministarstvo poljoprivrede će za podsticaje u ovoj godini opredeliti 37,503 milijarde dinara, a u planu je da se uz podršku Svetske banke poljoprivrednicima omogući da konkurišu i kroz poseban program za nabavku osnovnih sredstava.\nDirektorka Uprave za agrarna plaćanja Biljana Petrović kaže za Tanjug da se očekuje u aprilu poziv za IPARD sredstva za tzv. Meru 1 kada će biti raspisan poziv za mehanizaciju, osnovna sredstva, izgradnju i sve što poljoprivrednici mogu da koriste za ulaganja u imovinu.\nIstiče da će ako nakon toga ostane raspoloživih sredstava biti raspisan poziv i za traktore i napominje da su do sada imali dva poziva.\nPetrović napominje da je do sada bilo dosta zainteresovanih za IPARD podsticaje kada su u pitanju traktori, kao i da je obrada zahteva privedena kraju.\nKaže da je lista zbog previse zahteva bila rangirana i precizira da je u ovom trenutku oko 40 zahteva stiglo za isplatu kada su u pitanju traktori iz javnog poziva broj 4, za Meru 1.\nNapominje da su u 2020. godini urađena dva nova pravilnika ruralnog razvoja i to za podršku vinarijama i za podizanje novih zasada, kao i pomoć destilerijama.\nPodseća da je do sada isplaćena 41 vinarija u vrednosti od oko 500 miliona dinara i najavljuje da će kada završe sa obradom tih zahteva biti raspisan poziv u drugom ili trećem kvartalu ove godine.\nDo sada su korisnici dobijali novac unapred i to pre nego što završe investiciju, kaže Petrović.\nOve godine je novo to što će poljoprivednici imati učešće od samo 10 odsto, kaže Petrović.\n„Oni bi podneli zahtev Upravi za agrarna plaćanja, nakon odobrenja 50 odsto podsticaja od poslovne banke bi tražili kredit od 40 odsto vrednosti investicije, dok bi njihovo učešće bilo samo 10 odsto“, pojašnjava.\nNastavljamo i u ovoj godni da realizujemo Meru 1-3, dodala je Petrović.\nOna napominje da su žene pođednako zastupljene kroz sve pravilnike, a dobijaju određeni broj poena ukoliko su u pitanju pojedini podsticaji.\nKada je reč o organskoj proizvodnji neće se ništa menjati u ponudi, očekivanja su ista i za ovu godinu, kaže direktorka Uprave za agrarna plaćanja.


BalkanMagazin :: Gašenje termoelektrana na Balkanu ravno ekonomskom samoubistvu\nGašenje termoelektrana na Balkanu ravno ekonomskom samoubistvu\npetak, 20. maj 2016 12:53\nDok Evropa odvaja koncepte rasta privrede i planiranje potrošnje energije Srbija to ne čini. Odricanje od uglja u postojećim ekonomskim uslovima, a bez realnih alternativa, ravno je ekonomskom samoubistvu. Srbija zalaže za održivo korišćenje uglja i smanjenje emisije štetnih materija. Kada Evropa kritikuje zemlje regiona zbog zagađenja zaboravlja da uporedi instalisani kapaciteti na Balkanu sa onim u EU, jer bi se tako pokazalo da ovdašnje zemlje trpe veće zagađenje iz razvijenih zemalja, čulo se u diskusiji na regionalnoj stručnoj konferenciji „Trebaju li Zapadnom Balkanu termoelektrane?“, koju su, pod institucionalnim pokroviteljstvom Ministarstva rudarstva i energetike danas organizovali internet portal Balkanmagazin i Business and economy center.\nPritisak koji Srbija ima od EU preko Energetske zajednice Jugoistočne Evrope za smanjenje zagađenja je koristan, jer može da nas natera da ispunimo sve standarde bolje zaštite životne sredine. S druge strane, kada se govori o ovoj temi, uvek se preuveličava uticaj termokapaciteta na zdravlje stanovništva i to, najčešće, na način koji je lobistički za određene krugove. A Srbija mora da koristi resurse koje ima jer nema drugih,“ rekao je Miroslav Spasojević, stručnjak za ekologiju i bivši državni sekretar u Ministarstvu energetike u diskusiji na regionalnoj stručnoj konferenciji „Trebaju li Zapadnom Balkanu termoelektrane?“, koju su, pod institucionalnim pokroviteljstvom Ministarstva rudarstva i energetike danas organizovali internet portal Balkanmagazin i Business and economy center.\nNaglašavajući da Evropa odvaja koncepte rasta privrede i planiranje potrošnje energije, a da Srbija to ne čini Spasojević je kao najveći resurs za uštedu energije naveo poboljšanje energetske efikasnosti.\nPodsećajući je da je američki federalni sud nedavno odlučio da su američka vlada i tamošnje energetske kompanije krive za klimatske promene Spasojević je isakao da će to omogućiti da, praktično, svako može da tuži državu za probleme nastale usled zagađenja.\nIstičući da se pod obnovljivim izvorimna često ne podrazumevaju hidroelektrane predsednik Nadzornog odbiora EPS-a Aleksandar Gajić je naglasio da one to jesu i dodao da je dobro što se u EPS-u shvata da se moraju revitalizovati hidroelektrane i termokapaciteti uz povećanje njihove snage.\n„Sadašnja niska cena električne energije u Evropi neće dugo trajati. A kada struja počne da poskupljuje, naročito kada poskupi i nafta na svetskom tržištu, ponovo će biti isplativo graditi velike termo i hidrokapacitete,“ rekao je Gajić.\nObjašnjavajući da su termoelektrane Republici Srpskoj neophodne zbog sigurnosti snabdevanja potrošača, kako u RS tako i u regionu, tehnički direktor Elektroprivrede Republike Srpske Maksim Skoko je rekao: „Osnovno pitanje treba da bude kakve nam termoelektrane trebaju. U svim zemljama regiona termokapaciteti su građeni 70-ih i 80-ih godina prošlog veka, kada regulativa u ekologiji nije bila stroga kao danas, ili je nije ni bilo. U EPRS je urađena strategija nacionalnog plana, koja predviđa ulaganja u smanjenje emisije štetnih metrija i izgradnju novih kapaciteta. Uložoli smo do sada oko 100 miliona evra u poboljšanje zaštite životne sredine i odsumporavanje u TE Ugljevik, kao i u projekte za smanjenje emisije čvrstih čestica i azotnih jedninjenja. Mislimo da ćemo za dve-tri godine ponovo moći da govorimo o isplativosti investiranje u velike termo kapacitete.“\nSvetomir Maksimović, direktor sektora za proizvodnju, preradu i transport uglja i otkrivki u EPS-u je, kao primer kako zemlje štite svoju energetsku bezbednost i koriste raspoložive resure, uprkos velikim pritiscima koje trpe od protivnika termoelektrana naveo Poljsku, koja u Evropi, posle Nemačke, najviše električne energije dobija iz uglja.\n„U Poljskoj imaju jasan stav da zaštitom prava na korišćenje uglja kao sirovine za proizvodnju struje brane nacionalni interes i organizovani su na svim nivoima. Ni mi ne mislimo da je spaljivanje uglja najbolje i najmodernije rešenje ali, treba sagledati realnost. Zato ne treba biti sudija, jer svako ima svoju muku i mora da preživi. Naše je da branimo sopstvene interese a, pri tome, ne smemo da zaboravimo ni ekonomske i socijalne aspekte eventualnog zatvaranja termoelektrana. Samo u Srbiji na iskopavanju uglja za TE radi oko 15.000 ljudi. Treba voditi računa io njihovoj sudbini ali, i sudbini svih onih čije kompanije rade za TE,“ rekao je direktor Maksimović.\nOvaj stručnjak EPS-a je upozorio da je veliki biznis ušao u ekologiju i da se tim imenom često pokrivaju interesi koji se kriju iza plasmana i prodaje novih tehnologija.\nDejan Boškovski, generalni direktor Elektrane na Makedonija (ELEM) je istakao da predstavnici njegove kompanije godinama ubeđuju vlast kako ovi naši prostori nisu toliko bogati da bi platili sve zahteve koji dolaze po pitanju smanjenja zagađenja i zatvaranja TE.\n„Ako nastavimo da radimo kao što smo radili poslenjih godina bojim se da će od regionalnih elektroprivreda ostati samo prenosne mreže. Svi imaju probleme sa obezbeđivanjem potrebnih količina struje i zahtevima za zaštitu okoline, a suština je da se nađe sredina. A to je cena. Zašto su, na primer, banke zainteresovane da finansiraju OIE a nisu konvencionalne izvore? Naravno, zbog cene, po kojoj firme iz sektora OIE prodaju svoju struju. Mi u Makedoniji nemamo dovoljno kvalitetnog uglja, pa smo radili studiju koja je pokazala da naša elektrana Oslomej može da bude rentabilna i sa uvozonom sirovimom,“ rekao je Boškovski.\nPrvi čovek ELEM-a smatra da treba napraviti ozbiljnu kalkulaciju kako vratiti investicije, a jedan od načina je da se iskoriste sredstva EU za odsumporavanje i detoks.\n„Druga važna stvar je da vlade zemalja u pregovorima sa EU budu dovoljno uporne i vešte da obezbede da sadašnji kapaciteti mogu da rade još 20 do 30 godina. Poseban problem predstavlja to što je zbog forsiranja tehnologije za OIE praktično obustavljen razvoj tehnologije za termoelektrane,“ rekao je direktor Boškovski.\nVesna Mitrović, načelnik Odeljenja za zaštitu prirodnih resursa Sektora za zaštitu životne sredine u Ministarstvu poljoprivrede i životne sredine Srbije je, govoreći o tome da termoelektrane imaju negativan uticaj na životnu sredinu istakla da se Srbija zalaže za održivo korišćenje uglja i smanjenje emisije štetnih materija. Mitrovićeva je podsetila da je nacionalni cilj Srbije da značajno smanji zagađenbje iz TE do 2018. godine.\nPeter Vajda, ekspert za životnu sredinu Energetske zajednice Jugoistočne Evrope rekao je da se energetska tranzicija dešava u čitavoj Evropi i da se svuda traga za ciljevima, pri čemu se svi rukovode troškovima. Vajda je napomenuo da sve zemlje članice Energetske zajednice nastoje da prilagode svoje energetsk sisteme aktuelnim standardima i kao dobru stvar istakao da sve te zemlje prepoznaju da je to neophodno.\n“Realnost je da svi termnokapaciteti ispuštaju nezdrave materije, što podrazumeva da se mora raditi na smanjenju zagađenja koja oni prouzrokuju. Finansije jesu problem svuda, ali je neophodno investirati u nove tehnologije, kako bi se smanjili eksterni troškovi, koji podrazumevaju čišćenje vazduha, vode, zemljišta, brigu za zdravlje ljudi i njihovo lečenje,” rekao je Vajda.\nVažno je, rekao je Mihailo Gavrić, jedan od bivših rukovodilaca EPS, da se javnost o potencijalnim štetama od emisije različitih materija obavetsi na pravi način i istinito.\n“Kada Evropa kritikuje zemlje regiona zbog zagađenja zaboravlja pri tom kako se Zemlja okreće jer, zagađenje iz naših TE odlazi na Istok, a ne na Zapad. Zaboravljaju, takođe, i da uporede instalisane kapacitete na Balkanu i one u EU, jer bi se tako pokazalo da ovdašnje zemlje trpe veće zagađenje iz razvijenih zemalja,” rekao je Gavrić.\nGavrić je još istakao da je EPS na 13 od 14 svojih termnokapaciteta ugradio najsavremenije filtere za prečišćavanje praškastihmaterija tako da “građani Srbije koji žive pored termoelektrana ne dišu ništa manje čist vazduh nego neko od građana EU pored čijeg grada postoji TE”.\nKonsultant Olivera Matić Brbora, istakla je da je osnovni problem što se zdravstveni aspekt rada termnoeletrana posmatra isključivo kao šteta i to iz ugla stare tehnologije.\n“Ne kaže se, pri tom, da je ta tehnologija mnogo unapređena i da je mnogo uloženo u poboljšanje stanja. S druge strane, ne govori se o pozitivnim ekonomskim i društvenim aspektima gradnje velikih termokapaciteta. Ne može se sve podrediti ulasku u EU, pogotovo ne razvoj zemlje, jer energetika može brzo da obezbedi ekonomski rats. Zato je odricanje od uglja u postojećim ekonomskim uslovima, a bez realnih alternativa, ravno ekonomskom samoubistvu. Razvoj OIE ne može da zameni gašenje velikih termokapaciteta na Zapadnom Balkanu, a ugalj sa novim tehnologijama u proizvodnji struje predstavlja veliki ekonomski potencijal. Gradnja velikih termokapaciteta donosi velike koristi celokupnoj privredi jedne zemlje, od čega se značajno puni budžet, iz koga zemlja može da finansira i sanacije šteta koje su eventualno nastale. Zato je zahtev za prestanak korišćenja termoelektrana odricanje od razvoja, “naglasila je Brbora.\nNačelnik Odeljenja za integrisane dozvole u Ministarstvu poljoprivrede i životne sredine Srbije, Nada Lukačević je naglasila da će Srbija tokom pregovora o otvaranju Poglavlja 27 u razgovorima o pristupanju EU pregovarati za svako termoenergetsko postrojenje, kako bi se postigli što povoljniji uslovi za produžetak njihovog rada.\nDr Aleksandar Jovović, profesor Mašinskog fakulteta je istakao da bi i Srbija više gradila da je u boljoj ekonomskoj situaciji.\n“Energiju iz termokapaciteta ne treba posmatrati kao izdvojen resurs jer će i njena cena i isplativost ulaganja u ovaj sektor zavisiti od kretanja cena i kvaliteta drugih energenata, pa i efikasnosti sistema daljinskog grejanja, kvaliteta goriva i slično,” ukazao je Jovović.


Mesiju muka od svega, došlo je vreme za radikalne promene?! - Sportske.net\nMesiju muka od svega, došlo je vreme za radikalne promene?!\nNove potresne vesti za navijače Barselone.\nSurova realnost - Ovo je istina o Kutinju?!Džoi Barton poručio, zašto Liverpul mora da pusti Kutinja u Barsu?!Desetkovana Barsa rutinski sa Betisom, Mesi se posvađao sa FortunomDortmund poslao poruku Barsi!Otkriveno - Kutinjo nije povređen!\nLionel Mesi je napravio svoj klan u svlačionici Barselone, sa zajedničkim ciljem - da se suprotstavi sadašnjoj upravi na čelu sa Hosepom Marijom Bartomeuom.\nKadena ser je večeras prenela svoje ekskluzivu o tome da je Mesi okupio vodeće igrače u ekipi i predvodi grupi zvezda koja želi da se suprostavi lošim odlukama trenutne uprave.\nMesi je navodno izuzetno razočaran radom uprave u celokupnoj sagi oko Nejmarovog prelaska u PSŽ, ali i potezima posle tog transfera vrednog 222 miliona evra.\nMesi smatra da je klub morao mnogo bolje da postupi momentalno posle Nejmarovog odlaska, vreme prolazi, a Barselona je dovela samo Paulinja.\nFilipe Kutinjo je praktično propala priča, pa sada Barsa pokušava da se iskupi dovođenjem Serija iz Nice i Di Marije iz Pari sen Žermena, uz naravno Osmana Dembelea.\nBartomeu očajnički želi da Mesi što pre potpiše ugovor kako bi ugasio požar, ali Argentinac čeka da vidi šta će se dogoditi do 31. avgusta.\nMesi nema želju da napusti klub, ali takođe nema ni nameru da gleda kako propada tim koji je do nedavno bio jedan od najboljih u poslednjih 10 godina i stoga želi da preuzme stvari u svoje ruke zajedno sa saigračima u koje ima najviše poverenja.\nPretpostavlja se da su tu u pitanju kapiten Andres Inijesta koji takođe okleva sa produžetkom ugovora (više o tome OVDE), kao i Buskets koji je javno rekao da klub mora da reaguje posle poraza u Superkupu Španije, i naravno, večiti revolucionar Đerar Pike i "El Hefesito - Havijer Maskerano.\nPodsetimo, ishod svega čeka Pep Gvardiola i Mančester siti, sa spremnih 300 miliona evra koliko iznosi otkupna klauzula.


Goran Jevremović | 06. feb 2018.\nCentral media, osnivač internet portala centralmadia.rs i mesečnika Moravske vesti, je zbog pritisaka lokalne poreske administracije u Jagodini, krajem prošle godine bila je primorana da promeni adresu i grad. Usledio je preteći telefonski poziv u kome mi je rečeno da sam lični ,”neprijatelj“ najmoćnijeg čoveka u gradu, da ga “ucenjujem“, da “šaljem momke u opštinu da dele novine i plaše zaposlene“ i još sijaset nebuloza. Razgovor sam doživeo kao pretnju i ugrožavanje bezbednosti ukoliko nastavim sa novinarskim radom. Milionska tužba grada i najava zatrpavanjem novih tužbi od advokata kriminalaca, samo je nastavak tog pritiska, odnosno jasna je namera da se jedini nezavisni medij ugasi već na samom početku svog postojanja. Koliko je slučajna ili namerna ova združena akcija pokazaće vreme. Gušenje javne reči već prilikom drugog izdanja mesečnika Moravske vesti, poruka je moćnika novinarima šta ih očekuje ukoliko odluče da se bave svojim poslom. Hvala kolegama iz novinarskih udruženja i svim građanima na solidarnosti i razumevanju.\nDrago mi je što sam prvi novinar u istoriji koga je grad Jagodina tužio, još draže mi je što su na čelu grada veoma moćni političari koji sebe vole da predstavljaju “prijateljima“ medija. Najdraža mi je podrška običnih ljudi koji mi svakodnevno ulivaju snagu i podršku da istrajem u ovoj nepravednoj i diskriminatorskoj borbi za javnu reč i slobodu medija. Pozivam građane Jagodine i Srbije, predsednika Srbije Aleksandra Vučića i premijerku Vlade Srbije Anu Brnabić da pomognu nezavisne lokalne medije na svaki način u borbi za elementarni opstanak u životu, kao i da im država garantuje bezbednost od političara i kriminalaca.\nGoran Jevremović Jagodina Moravske vesti NUNS\n← Dokumentarni film „Silom na sedmu“ (Video)\nNUNS osudio političke pritiske na jagodinske Moravske vesti →


07.07.2021 u 19:46\nVAŠINGTON – Bivši američki predsednik Donald Tramp podneo je tužbe protiv Tvitera, Fejsbuka i Alfabet Gugla, kao i njihovih direktora, navodeći da oni ućutkavaju konzervativne stavove. Tramp je kazao da je tužbe podneo na federalnom sudu na Floridi, javio je Rojters. On je dodao da će ovim tužbama tražiti odštetu i restituciju. Bivši predsednik SAD izgubio je ranije ove godine mogućnost da se obraća preko društvenih mreža nakon što je uporno tvrdio da je njegov poraz na izborima rezultat masovne prevare i lažiranja, javlja Tanjug. Ovu njegovu tvrdnju odbacilo je više sudova, kao i zvaničnici izbornih komisija i članovi njegove vlastite administracije.\n01.07.2021 u 23:23\nTrampova organizacija i njen finansijski direktor optuženi za utaju poreza\nNjujork – Kompanija Donalda Trampa i njen dugogodišnji finansijski direktor optuženi su zbog utaje poreza. Po optužnici, Trampov direktor primio je više od neuknjiženih 1,7 miliona dolara, uključujući za plaćanje iznajmljivanja stana, isplate za kola i školarine. To je prvi krivični slučaj proizašao iz dvogodišnje istrage njujorških vlasti u poslovanje bivšeg predsednika SAD. Po optužnici koja je objavljena u četvrtak, od 2005. do ove godine, finansijski direktor Alen Vajselberg i Organizacija Tramp su varali državu i uskraćivali joj porez tako što nisu registrovali neke isplate visokim direktorima. Vajselberg i advokati za Organizaciju Tramp su se izjasnili da nisu krivi. Tužilac Keri Dan je rekao da su tu 15-ogodišnju praksu utaje vodili najviši direktori\nVašington – Apelacioni sud privremeno je zabranio Rudiju Đulijaniju da se bavi advokaturom u Njujorku, zato što je davao lažne izjave da su predsednički izbori 2020. godine pokradeni na štetu njegovog klijenta, bivšeg predsednika SAD Donalda Trampa. Đulijani (77), bivši tužilac na Menhetnu i nekadašnji gradonačelnik Njujorka, kažnjen je zbog davanja „dokazano netačnih i obmanjujućih” izjava da je rasprostranjena prevara podrila izbore na kojima je pobedio demokrata Džo Bajden, prenosi „Glas Amerike”. Sud je naveo da je Đulijani dao brojne lažne izjave o glasanju u Arizoni, Džordžiji i Pensilvaniji, između ostalog i da nisu pravilno prebrojane stotine hiljade glasova koji su pristigli poštom. Pozivajući se na nemire u Kapitolu 6. januara, sud je ocenio da bi Đulijanijeva spremnost da širi\nDonald Tramp je na početku epidemije virusa korona predlagao da se Amerikanci koji su se zarazili u inostranstvu smeste u američku vojnu bazu Gvantanamo na Kubi. U februaru prošle godine tadašnji predsednik je tražio da vlada zabrani obolelim turistima da se vrate kući da ne bi širili infekciju, otkriva dvoje novinara „Vašington posta” u novoj knjizi „Košmarni scenario”. „Zar nemamo neko ostrvo? Šta je s Gvantanamom?”, pitao je šef Bele kuće saradnike i dodao: „Uvozimo robu, ne virus.” Tramp je zaprepastio zvaničnike kad je i drugi put pomenuo da želi da američke državljane stavi u karantin u istoj vojnoj bazi gde Vašington drži osumnjičene za terorizam. Kako su saznali reporteri lista i autori knjige Jasmin Abutalib i Demijan Paleta, zvaničnici su ignorisali predsednika,


Buknulo novo žarište u Srbiji\nV. B. 17. maja 2020. 15:17\nU Vranju je u toku hitna sednica Gradskog štaba zbog 54 nova slučaja obolelih od koronavirusa, koji su tokom noći primljeni na Infektivno i Grudno odeljenje Zdravstvenog centra, javio je Fonet. Ponovo je aktivirana i kovid bolnica, koja je zatvorena krajem aprila.\nRTS je javio da je zbog porasta broja novoobolelih u Vranju ponovo aktivirana kovid 2 bolnica i da su od subote primljena 52 pacijenta.\nDirektorka Zdravstvenog centra Ljiljana Antić izjavila je za RTS da su to većinom kontakti radnika dve privatne firme. Težu kliničku sliku ima šest pacijenata, dok su ostali pozitivni na korona virus sa lakšom kliničkom slikom ili bez simptoma, navela je ona.\nPovećan je, kako dodaje, i broj testiranih, pre svega kontakata radnika dva preduzeća, za proizvodnju nameštaja i obuće.\nKako je javio Fonet, u Vranju je zbog novonastale situacije i ministar za rad, zapošljavanje i socijalnu politiku Zoran Đorđević.\nTa agencija prenosi da se gradonačelnik Slobodan Milenković tokom noći sastao sa epidemiolozima i zakazao hitan sastanak Štaba za vanredne situacije.\nI portal “Info vranjske” potvrđuje ove navode informacijom da se na Infektivno odeljenje lokalne bolnice u subotu noću javilo najmanje 50 novih pacijenata za koje sumnja da su zaraženi koronavirusom i ovo oboljevanja povezuje “sa centrom zaraze u jednoj od dve fabrike”.


Iranski predsednik naredio obogaćenje uranijuma do višeg stepena\nIranski predsednik Mahmud Ahmadinedžad izdao je naređenje atomskoj agenciji svoje zemlje da počne da proizvodi više obogaćeni uranijum, dok svetske sile vrše pritisak na Teheran da prihvati sporazum o slanju uranijuma na obogaćenje u inostranstvo.\nAhmadinedžad je danas na državnoj televiziji rekao kako želi da iranska agencija za atomsku energiju počne da obogaćuje uranijum do 20 odsto. Iran je saopštio da će taj uranijum upotrebiti kao gorivo za istraživački reaktor.\nAmerički sekretar za odbranu Robert Gejts apelovao je na međunarodnu zajednicu da nastavi sa pokušajima da uveri Iran da obuzda svoje nuklearne ambicije. Gejts je novinarima u Rimu rekao kako još ima vremena da sankcije i druge vrste pritisaka funkcionišu pre no što medjunarodna zajednica razmotri vojnu akciju.\nZapadni funkcioneri su zabrinuti da Iran možda nastoji da se domogne visoko obogaćenog uranijuma kako bi mogao da ga upotrebi za proizvodnju nuklearnog oružja.


Navijači na tribinama stadiona u BiH već od narednog kola? Maksimalno 2.000 gledalaca – Prva.ba\nNavijači na tribinama stadiona u BiH već od narednog kola? Maksimalno 2.000 gledalaca\n“Prije nekoliko dana o povratku navijača na stadione u BiH razgovarali smo s predstavnicima Ministarstva zdravstva Federacije BiH i Instituta za javno zdravlje Republike Srpske. Nadležni u oba bh. entiteta pokazali su dobru volju da se publika vrati u određenom broju i pod posebnim uslovima na stadione u BiH. Na našim sastancima zaključeno je kako će uputiti preporuke kriznim štabovima da odobre povratak navijača na stadione u BiH pod posebnim uslovima”, rekao je za Anadolu Agency (AA) Elmir Pilav, izvršni direktor za sport Nogometnog/Fudbalskog saveza BiH (N/FS BiH), te naglasio:\nSrbija od petka uvodi nove mjere za sve građane koji se vraćaju u zemlju\nMuškarac se u porodičnoj kući raznio bombom


Delegacija DS u Kini\nBeograd -- Delegacija DS koju predvodi član njenog predsedništva i predsednik Odbora za poljoprivredu Skupštine Srbije, Aleksandar Senić otputovala je u Kinu. Delegacija je otputovala u Kinu, na poziv Međunarodnog odeljenja Centralnog komiteta Komunističke partije Kine. Delegacija će u Kini razgovarati sa pred\nBeograd -- Delegacija DS koju predvodi član njenog predsedništva i predsednik Odbora za poljoprivredu Skupštine Srbije, Aleksandar Senić otputovala je u Kinu.\nDelegacija je otputovala u Kinu, na poziv Međunarodnog odeljenja Centralnog komiteta Komunističke partije Kine.\nDelegacija će u Kini razgovarati sa predstavnicima vlade i posetiti pojedine kompanije, univerzitete i poljoprivredne komplekse.\nDelegacija DS će u provinciji Sečuan obići najsavremenije sisteme za navodnjavanje poljoprivrednog zemljišta, a u gradu Hangdžu biće gost Univerziteta za poljoprivredu i šumarstvo, rekao je agenciji Beta Aleksandar Senić, sa kojim u Kini borave i poslanik DS Ljuban Panić i predsednica Demokratske omladine Jovana Jovanović.\nOni će u Pekingu posetiti kompaniju CMEC koja radi na rekonstrukciji termoelektrane u Kostolcu, kao i državno-administrativnu školu.\nPredstavnici DS razgovaraće sa zvaničnicima Međunarodnog odeljenja KP Kine, i sa funkcionerima pokrajinskih vlada, zaduženim za međunarodne odnose.\nSledeća ⇨ Poslovni forum CG i Kine krajem decembra\nPrethodna ⇦ NK Harbin Yiteng potpisao ugovor s hrvatskim kondicijskim trenerom


Preporuka Britanske agencije za lijekove: Astra Zenekom se neće vakcinisati mlađi od 30 | BL Portal\n7. Aprila 2021. 17:09\nImunizacija protiv kovid-19 vakcinama Univerziteta Okford i Astra Zeneke, kod mlađih od 30 godina biće danas zaustavljena na osnovu preporuka Britanske agencije za lijekove i medicinske proizvode (MHRA), javili su britanski dnevnik “San” i Skaj njuz.\nAgencija navodi da će, umjesto Astra Zenekom, osobe koje imaju između 18 i 29 godina biti vakcinisane Fajzerovom ili Moderninom vakcinom, prenio je Rojters.\nBritanski premijer Boris Džonson izjavio je da će pažljivo slijediti savjete o vakcini Univerziteta Oksford i AstraZeneke MHRA i JCVI (Zajedničkog komiteta za vakcinaciju i imunizaciju), ali da ne vjeruje da će morati da mijenja raspored za ublažavanje restriktivnih mjera.\n”Mislim da je presudna stvar da se sasluša šta naučnici i ljekari, medicinski stručnjaci imaju da kažu”, istakao je Džonson.\nTags: Astra Zeneka, britanija, vakcinacija


RTCG - Radio Televizija Crne Gore - Nacionalni javni servis :: Ekonomija :: HE Perućica od danas u remontu\n31. 07. 2021. 10:32 >> 10:33 0\nHE Perućica od danas u remontu\nRedovni godišnji remont hidroelektrane (HE) Perućica počeće danas, a potpuna obustava rada u elektrani biće od ponedjeljka.\nIz Elektroprivrede (EPCG) je saopšteno da će, pored redovnih i uobičajenih remontnih radova na opremi i postrojenjima te dovodnom sistemu HE Perućica ove godine biti odrađene, između ostalog, i dvije značajnije investicije i to: zamjena dva blok-transformatora T3 i T4 vrijednosti oko 900 hiljada EUR, kao i revitalizacija generatora G1 i G2 vrijednosti oko milion EUR.\n„Te aktivnosti se odrađuju u sklopu ugovora zamjene pet blok-transformatora i revitalizacije svih sedam generatora u HE Perućica. Ukupne vrijednosti ovih investicija su blizu šest miliona EUR, a očekuje se da ugovori budu realizovani do kraja godine“, navodi se u saopštenju.\nU okviru priprema za remont pražnjenje dovodnog sistema počeće danas, dok će prema Planu ovogodišnjeg remonta trodnevno punjenje sistema i cjevovoda početi 31. avgusta kako bi HE Perućica od 1. septembra bila spremna da se ponovo priključi na elektro-energetski sistem.\n„Uzimajući u obzir bezbjednost građana, upozoravamo javnost, prije svega stanovnike naselja koja gravitiraju hidroenergetskom sistemu Perućica, na moguće opasnosti i molimo ih da ne izvode bilo kakve aktivnosti u vrijeme pražnjenja i punjenja dovodnih sistema HE Perućica“, navodi se u saopštenju.\nPočelo punjenje dovodnog sistema HE Perućica\nHE Perućica od sjutra u remontu\nRekordna proizvodnja HE "Perućica" u prva tri mjeseca\nPočinje obnova građevinskog dijela sistema HE "Perućica"


Telenor Internet park u Studentskom gradu - besplatan Internet za četiri i po hiljade studenata iz cele Srbije\nO TELENORU NOVOSTI NOVOSTI I SAOPSTENJA TELENOR INTERNET PARK U STUDENTSKOM GRADU - BESPLATAN INTERNET ZA ČETIRI I PO HILJADE STUDENATA IZ CELE SRBIJE\n9. jul 2009. – Stanovnici najvećeg studentskog naselja na Balkanu – Studentskog grada u Beogradu – dobijaju svoj Internet park sa besplatnim Telenor Internetom koji će moći da koriste naredne dve godine.\nPark je otvoren u okviru zajedničkog projekta kompanije Telenor i Ministarstva prosvete Republike Srbije. Na klupama ili na travi, u hladu krošnje drveta, aktuelne i korisne informacije, Fejsbuk, Maj spejs ili Tviter sada su dostupni svim stanovnicima ovog naselja.\n„Veoma nas raduje slika Studentskog grada sa mnogo studenata koji i nakon završenog ispitnog roka borave u naselju. U saradnji sa Telenorom dodali smo još jedan kvalitetan sadržaj koji im je važan, jer ovde provode najveći deo godine. Obradovali su se mogućnosti da rade i uče u prirodi, a brzi Internet su već oprobali i učesnici Univerzijade i tako za nekoliko sekundi bili u toku sa svim aktuelnostima”, rekla je Dragana Vujačić, pomoćnik direktora za smeštaj ustanove Studentski centar Beograd.\nStudentski grad, koji prima gotovo 5000 studenata, postoji već 55 godina, a u oviru njega od 1974. radi i Dom kulture Studentski grad, centar studentskih sportskih i kulturnih dešavanja.


Bin: Korupcija je veliki sigurnosni izazov\nU okviru prvog panela o temi reforma sektora odbrane na današnjem 85. Rose-Roth seminaru, koji je organizirala Parlamentarna skupština NATO-a u saradnji s Parlamentarnom skupštinom Bosne i Hercegovine, uvodničari su ukazali na potrebu iskorjenjivanja korupcije u sektoru odbrane.\nPrisutnima se obratio direktor Direktorata za partnerstvo, saradnju i integracije Alberto Bin naglasio je da parlamenti širom svijeta igraju važnu ulogu u nadzoru nad aktivnostima izvršnih tijela a naročito ministarstava odbrane i oružnih snaga.\nNaglasio je da iz operativnog iskustva NATO-a poznato i može se utvrditi da korupcija ima direktan uticaj na izgradnju integriteta u Ministarstvu odbrane i Oružanim snagama, korupcija je skupa zbog čega je naglasio važnost pametnog korištenjem resursa i razumijevanja koliko je korupcija sigurnosni izazov.\nGovoreći o programu izgradnje integriteta naglasio je da je on otvoren NATO-saveznicama i drugim zemljama, a posebno u kontekstu pružanja dobrih praksi jer je taj koncept veoma pozitivan, a omogućava i prepoznavanje nedostataka.\nIpak, naglašava da je za pitanje NATO-integracija i korištenja NATO-praksi potrebna politička odluka, odnosno potrebna je politička volja i vizija, a zahtijeva i pojedinačnu volju no naglašava da ne postoji princip da jedan format odgovara svima.\nNajavio je da će vjerovatno važna tema NATO-samita u septembru biti razmatranje budućnost NATO-a te kako smanjiti operativni angažman, a pružiti podršku izgradnji kapaciteta s manjim borbenim snagama.\nBivši načelnik Generalštaba Oružanih snaga Bugarske Valeri Ratchev pojasnio je da se reforma odbrane i izgradnja integriteta isprepliću međusobno i nije moguće razdvojiti te dvije stvari ističući da se izgradnja integriteta ogleda ne samo u snazi oružanih snaga nego u snazi države da provodi reforme.\n– Neophodno je primijeniti antikorupcijske mjere širom oružanih snaga i ministarstava odbrane i to brzo i sistematički kako oni koji su dio korupcije ne bi imali vremena da se prilagode novim pravilima – kazao je Ratchev, dodajući da je strateško upravljanje relevantna za svako ministarstvo i sve oružane snage bez obzira na njihovu veličinu.\nMišljenja je da male zemlje s manjim oružanim snagama i manjim budžetskim mogućnostima trebaju biti pametnije i to je jedino rješenje za Bugarsku i BiH jer za njega nema drugog načina da se država nosi sa sigurnosnim izazovima.\nSmatra da nedostatak odgovarajućeg upravljanja u sektorima odbrane otvara vrata korupcije te je naglasio potrebu identificiranja sigurnosnih rizika, ali i dodao da se mora proći kroz finansiranje institucija odbrane i proces nabavki u tim institucijama jer u dobrom sektoru upravljanja nema mjesta korupciji.\nIz Instituta za odbrambene studije Norveške Bard Bredrup Knudsen govorio je o NATO-projektu izgradnje integriteta u devet zemalja u jugoistočnoj Evropi naglasivši da on podrazumijeva mnogo više od borbe protiv korupcije, projekt podrazumijeva postavljanje visokih etičkih standarda u načinima ponašanja u sektorima odbrane.\nU ovih devet država pokazalo se tijela ne funkcioniraju na najbolji način u nekim slučajevima su vezani za političke partije, u nekim slučajevima nema volje za uspostavljanje ovih standarda, dok je u većini zemalja rečeno da zakonski okvir nije ni potpuno shvaćen niti potpuno prihvaćen.\nTakođer postoji mišljenje da bi puna primjena standarda ugrozila političke interese, a pojam “sukoba interesa” je u sukobu s pojmom “slobodnog društva” zbog čega je teško identificirati sukob interesa u slučajevima subjekata odlučivanja.\nIstaknuo je i da su u nekim zemljama koje su postale članice Evropske unije i NATO-a zaustavljeni procesi reforme kada su postale članice tako da sada ima malo podrške u organizacijama u koje su ušle za nastavak reforme.\n– Reforme se moraju provesti, a ponekad je potreba cijela generacija da se izmijeni kako bi to bilo učinjeno. Potrebni su udžbenici za provođenje reformi. Ustanovili smo da udžbenici o javnoj upravi nisu moderni i prilagođeni i ne promoviraju potrebne prakse. Stoga će novi fokus, nakon što završimo s misijom u Afganistanu, biti na nezavršenom procesu u jugoistočnoj Evropi i posvetit će se više pažnje da se taj posao dovede dokraja – zaključio je Knudsen.\nTrodnevnom skupu, čija je osnovna tema “Sigurnost i demokratizacija u jugoistočnoj Evropi: jačanje stabilnosti, promoviranje reformi”, prisustvuju parlamentarci iz zemalja članica i pridruženih članica NATO-a, zemalja jugoistočne Evrope koje nisu članice NATO-a, predstavnici najviših institucija BiH, nevladinog sektora iz BiH i zemalja regiona, kao i stručnjaci iz oblasti odbrane i sigurnosti iz BiH i zemalja regiona.\nGlobalni cilj Rose-Roth inicijative je jačanje razvoja parlamentarne demokratije u CEE zemljama korištenjem PS NATO-a kao sredstva u međuparlamentarnoj saradnji i pomoći.


TO Srbija prvi put u Indiji - Veliko interesovanje Indijaca za Srbiju - News - Turistički svet\nTO Srbija prvi put u Indiji - Veliko interesovanje Indijaca za Srbiju\nTuristička organizacija Srbije, u saradnji sa avio-prevoznikom Turkish Airlines, prvi put je u Indiji organizovala Roadshow, odnosno prezentacije turističke ponude Srbije praćene poslovnim radionicama namenjenim predstavnicima indijske turističke privrede i to u dva grada, Mumbaju i Nju Delhiju. Interesovanje je bilo izuzetno veliko – oko 120 organizatora putovanja i turističkih agenata došlo je na razgovore sa već pripremljenim upitima i predlozima za saradnju.\nOsim za klasična turistička putovanja i kongresni turizam, Indijci su zainteresovani i za organizaciju podsticajnih putovanja za zaposlene u velikim kompanijama, kao i zaorganizaciju venčanja u našoj zemljii snimanje filmova u bolivudskoj produkciji.\nTurizam Srbije Indijcima su predstavili TOS i 5 domaćih receptivnih agencija - Balkan Travel centar, ISerbia travel, Glob Metropoliten, Kompas i Serbia incoming tours. Njihovi predstavnici su veoma zadovoljni brojem i kvalitetom sastanaka koje su imali u dva indijska grada. Podršku predstavljanju Srbije u Nju Delhiju dao je i ambasador naše zemlje Vladimir Marić, koji je privrednicima iz Indije ponudio i ličnu pomoć oko organizacije tura za Srbiju, naglasivši da Indijcima nisu potrebne vize.\nUkidanjem viza za turiste iz Indije, Srbija je stvorila preduslove da se pozicionira na jednom od najbrže rastućih emitivnih turističkih tržišta na svetu. U periodu od januara do septembra ove godine zabeležen je porast od 6% u broju dolazaka indijskih turista u Srbiju u odnosu na isti period prethodne godine. S obzirom na to da je interesovanje Indijaca na ova dva događaja prevazišlo očekivanja, veruje se da će ih u narednom periodu biti još više.


VIDEO: Navijači Šalkea hteli da linčuju svoje igrače zbog ispadanja iz lige | Novosadski informativni portal 021\n15:56 > 16:19\nPorazom od ekipe Arminije iz Bilefelda ozvaničeno je ispadanje velikana nemačkog fudbala u drugu ligu. Ovo nije najgora stvar koja je zadesila igrače Šalkea po povratku sa gostovanja.\nNaime, igrače je po povratku u Gelzenkirhen sačekala grupa od oko 500 besnih navijača, koji su bili odlučni u nameri da pretuku svoje "ljubimce".\nIgrači su pristigli ispred Veltins arene, inače stadiona na kome Šalke nastupa, ali na tom mestu su ih sačekale pristalice "Plavih kraljeva" koji su igrače želeli da linčuju zbog ispadanja u "Cvajtu".\nFudbaleri su videvši šta im se sprema počeli da beže, dok bivši reprezentativac Srbije koji trenutno nastupa za ovaj klub Matija Nastasić zbog povrede nije bio u sastavu za pomenuti meč, pa se samim tim u trenucima napada nije nalazio sa svojim saigračima.\nPolicija je navela da je intervenisala kako bi sprečila eskalaciju incidenta, povređenih nije bilo, niko nije uhapšen, a slučaj je pod istagom.


petak, 11. septembar 2020. 18:21h\nU Pančevu od pre pet godina postoji Centar za učenje jezika i prevođenje "Studio Pčelica D" u kojem se koristi humanistički pristup u nastavi, posebno u radu sa decom od 4 do 18 godina.\nUpis je u toku, časovi će se održavati u Branka Anovića broj 8 u Pančevu detalj s plakata\nUpis za novu školsku godinu je u toku (radnim danima od 12 do 21 sat), a početak nastave biće 15. septembra.\nCentar za učenje jezika i prevođenje Studio Pčelica D iz Pančeva otvoren je sa željom da okuplja sve zainteresovane polaznike za učenje jezika i približi im nastavnu građu na jedan savremen i specifičan način.\nOvaj jedinstven humanistički pristup u nastavi, pre svega u radu s decom rezultat je višegodišnjeg rada i iskustva nastavnice i direktorke ove škole, Cice Stanić.\nOvakav pristup sam vremenom razvijala i primenjivala, imajući za rezultat uspešnu realizaciju nastavnog plana i programa za učenje jezika, i drugih aktivnosti vezanih za razvijanje veština komunikacije kao i lični razvoj polaznika, objašnjava Cica Stanić.\nOsnovna aktivnost Studija Pčelica D jeste realizacija programa za učenje stranih jezika i jezika uopšte.\nOstale aktivnosti organizuju se radi ostvarivanja ciljeva u oblasti kulture, nauke i obrazovanja, zaštite životne sredine, humanističkog i humanitarnog rada kao i promocije i očuvanja srećne porodice.\nPosebno važan cilj Centra jeste pružanje pomoći učenicima da pre svega uspešno savladaju veštine svog maternjeg jezika pa zatim i stranog. I da uspešnije vladaju školskim programom.\nU okviru razvijanja humanističkog pristupa u radu sa decom i omladinom na središnje mesto postavlja se dete (odnosno čovek) i posmatra, pre svega, kao emotivno biće, kaže Cica Stanić.\nKroz osmišljen obrazovni program radionica za decu i dodatne aktivnosti unutar i izvan centra, Studio Pčelica D daje veliku podršku i promoviše razvijanje osećaja kod dece za humanitarnim radom, kao i promociji zdravog života i što zdravije porodice.\nNastavnici Centra veruju da je boravak i aktivnost dece u prirodi najbolji uvod za promociju zdravog života i učenja razvijanja pozitivnog odnosa i ljubavi prema samom sebi, a zatim svojoj porodici i svojoj životnoj sredini.\nNa centralnom mestu je zdravo dete i njegovo vaspitanje da poštuje i neguje svoju sredinu, i bude srećno, kaže Cica Stanić.\nZato se tokom godine organizuju razne aktivnosti i akcije za boravak dece u prirodi.\nOrganizovane edukacije kao i neposredno učestvovanje građana a naročito dece i mladih na akcijama ove vrste izuzetno je važno, jer oni na ovakav način razvijaju veštine komunikacije i organizacije, i razvijaju svest o važnosti poštovanja i očuvanja prirode i čovekove najbliže okoline.\nCica Stanić podseća da se svakog leta organizuju razni besplatni kursevi radionice. Tako je bilo i ove godine.\nOvog leta, u julu, imali smo mesec dana besplatne škole slovenskih božanstava i slovenske mitologije. Učili smo o prirodi, koliko nam je važna, kao i o staroslovenskim božanstvima. Deca su zatim crtala o naučenom, ispričala je Stanić.\nČasovi stranih jezika i radionice organizuju se u prostorijama Centra za učenje jezika i prevođenje Studio Pčelica D u Ulici Branka Anovića broj 8 u Pančevu. Više informacija: 066/ 353 853, 060/ 7553 853\nIzložbu nekih od crteža pogledajte u nastavku:


Dveri: Pet godina katastrofalne Vučićeve vlasti\nBeta\t 18. novembra 2016. 19:50\nPokret Dveri ocenio je danas da je Srpska napredna stranka prekršila sva svoja predizborna obećanja i da se ne može govoriti o 100 dana rada vlade, već o “pet godina katastrofalne Vučićeve vlasti”.\n“Ovo nije nikakva Vlada Srbije, već kolonijalna uprava koja vlada punih pet godina”, navedeno je u saopštenju predsednika pokreta Dveri Boška Obradovića povodom 100 dana od imenovanja nove vlade na čelu sa Aleksandrom Vučićem.\nObradović je ocenio da je jedino što ova vlada vrlo uspešno ispunjava “sprovodjenje kolonijalne politike svojih nalogodavaca iz MMF-a, Svetske banke, stranih banaka i zapadnih ambasada”.\n“Ova vlada uspešno sprovodi interese stranih zapadnih ambasada u daljem priznavanju tzv. nezavisnog Kosova, kroz dalje sprovodjenje Briselskih sporazuma kojima režim napušta interese gradjana Srbije i države Srbije u južnoj srpskoj pokrajni i prepušta ih na nemilost šiptarskih separatista i njihovih mentora”, naveo je Obradović.\nOn smatra i da lični režim Aleksandra Vučića dozvoljava dalju rasprodaju poljoprivrednog zemljišta strancima od sledeće godine, urušavanje i rasprodaju strateških državnih preduzeća: PKB-a, EPS-a, Aerodroma, Telekoma, Poštanske štedionice i Komercijalne banke.\n“Ovaj režim je oteo 10 odsto penzija, a sada vraća 1,5 odsto na već umanjene penzije i ima smelosti da kaže da su penzije povećane! Dok poslanici SNS-a žele da zgade instituciju Narodne skupštine, dotle izvršna vlast već pet godina vredja zdrav razum gradjana Srbije”, ocenio je Obradović.\nOdnos vlast prema opoziciji predsednik Dveri opisao je kao krajnje bahat i nedemokratski.\nU pravi si Boško.Mislim da čovek poput Vučka nikako ne može da Srbiju povede prema ekonomskom i bilo kom razvoju..Njega su postavili oni koji Srbiju smatraju protektoratom,odnosno mora raditi kako mu oni kažu..EU zajedno sa Vučićem dezavujišu Srpski Narod,lažima i paralažima..Da Srbija i prizna KOSOVO kao suseda,nikad Srbiju,C:GORU ,Makedoniju i Bi H,neće primiti u tu famoznu E.Uniju!!Živi bili pa vidjel..Srpski Narod živi u zabludi!!!


Sena Hamzabegović oslobođena optužbi za finansiranje terorizma | Novi.ba\n"HAJDE SAD, USTANI" Na snimku na kojem se vidi kako nestali Matej ide ka rije... Zbog zagađenja zraka Kanton Sarajevo uveo nove mjere: Pročitajte šta je zabra...\nObjavljeno:17.01.2022 - 13:41\nSud Bosne i Hercegovine oslobodio je Senu Hamzabegović optužbi za finansiranje terorističkih aktivnosti u Siriji i Iraku.\nHamzabegovićev danas nije prisustvovala izricanju presude, a sudija Brakon Perić je pojasnio da Tužilaštvo Bosne i Hercegovine nije dokazalo da je ona novac slala suprugu Muradifu Hamzabegoviću znajući da će on biti iskorišten za finansiranje terorističkih organizacija.\nPerić je naveo da je Tužilaštvo Bosne i Hercegovine dokazivalo da je ona novac prikupljala, ne navodeći činjenicu da je riječ o novcu koji je njen suprug zaradio trgujući nekretninama.\nU optužnici je bilo navedeno da je Hamzabegovićev novac slala u četiri navrata.\nOdlukom Suda Bosne i Hercegovine, Hamzabegovićevoj će biti ukinute sve mjere zabrane i vraćen pasoš, piše BHRT.\nHamzabegovićeva je bila optužena da je od 2013. do 2018. godine učestvovala u prikupljanju i pružanju finansijske pomoći za državljane Bosne i Hercegovine koji su boravili na stranim ratištima u Siriji i Iraku, iako je znala da se te osobe bore na strani "Islamske države", uključujući "Džabhat al Nusra", "Nusra front" i druge formacije koje su na osnovu rezolucija Ujedinjenih nacija proglašene terorističkim organizacijama.\nOptužnica ju je teretila da je u više navrata putovala u Siriju, gdje se nalazi njen suprug, koji je zajedno sa ostalim državljanima Bosne i Hercegovine učestvovao u terorističkim aktivnostima finansiranim novcem dobijenim od optužene.\nHamzabegović je u više navrata obezbjeđivala oko 230.000 KM putem transakcionih računa u valutama evro, KM i švajcarski franak, koje je predavala suprugu.


Kina: Sankcije Iranu će pogoršati situaciju\nKina je danas ocenila da će nove sankcije koje su zapadne zemlje Iranu nametnule dodatno "komplikovati, pogoršati situaciju" i "intenzivirati sukob" oko nuklearnog programa Teherana.\n"Kina je uvek bila protiv jednostranih sankcija prema Iranu", precizirao je portparol ministarstva spoljnih poslova Liu Vejmin po objavljivanju vesti o sankcijama koju su Iranu uveli SAD, Velika Britanija i Kanada.\n"Mišljenja smo da pritisci i sankcije ne mogu da suštinski reše pitanje iranskog nuklearnog programa. Naprotiv, one će komplikovati, pogoršati situaciju i intenzivirati sukob (o tom pitanju) i radiće protiv mira i stabilnosti u regionu", rekao je Liu.\nNove sankcije, usvojene u ponedeljak, usmerene su pre svega na bankarski i naftni sektor.\nTradicionalni oslonac Irana, Kina - koja od te zemlje kupuje veliku količinu nafte - postala je njen najveći trgovinski partner sa međusobnom razmenom od 30 milijardi dolara, dok je ona pre 15 godina iznosila 400 miliona dolara.\nRusija, takođe saveznik Irana sa pozicijama bliskim kineskim, nazvala je nove sankcije "neprihvatljivim".


EU sertifikati od juna, mogućnosti i za građane Srbije\nTanjug 29. marta 2021. 14:33\nBRISEL – EU planira da od juna počne sa primenom digitalnih zelenih sertifikata, koji bi trebalo da sadrže informacije o vakcinaciji, negativnom PCR testu ili prisustvu antitela, u cilju relakasacije putovanja unutar EU.\nU Briselu naglašavaju da će i građani trećih zemlja, uključujući i Srbiju, imati načina da dobiju ovaj dokumet, kojim bi trebalo da se olakša slobodno kretanje unutra EU u toku pandemije.\n”Trenutno su sva neesencijalna putovanja u EU privremeno zabranjena za većinu građane trećih zemlja. Oni koji mogu trenutno da putuju moćiće i da dobiju zeleni digitalni sertifikat tako što će ga zatražiti od zemlje članice u koju putuju, dostavljaući dokaze o vakcinaciji. Zemlje članice moraju da procene dokaz i izdaju digitalni sertifikat”, objasnio je portparol Evropske komisije Kristijan Vigand.\nOn naglašava da će uskoro postojati i ”druga opcija”, po kojoj će građanima trećih zemlja moći da se priznaju sertifikati o vakcinaciji koje izdaje njihova država, ali da je za to potrebno da dođe do usklađaivanja sistema izdavanja sertifikata sa zahtevima EU.\nKada je reč o priznavanju vakcina, u EK naglašavaju da će se unutar EU izdavati digitalni sertifikati ”za sve primljene vakcine protiv Kovid-19 bez obzira da li su odborene od strane Evropske agencije za lekove ili ih je odbrila samo zemlja članica na nacionalnim nivou”.


Novi VIP je sada A1 | Tech Lifestyle\nPočetna Trends Novi VIP je sada A1\nKao velika internacionalna kompanija, A1 Srbija je u prilici da korisnicima ponudi relevantne proizvode i usluge sa drugih tržišta.\nVeć od prvog dana portfolio mobilnih telefona bogatiji je za nova modela – A1 Alpha 20 i A1 Aplha 20+, koji se na drugim A1 tržištima ocenjuju kroz odličan odnos cene i kvaliteta.\nSvim postojećim i novim korisnicima od danas je na raspolaganju set poklon dodataka koje mogu samostalno da biraju i aktiviraju kroz Moj A1 aplikaciju svakog meseca do kraja 2021.\nDodatno, kompanija je najavila i značajna unapređenja na mrežnoj infrastrukturi, proširenju kapaciteta 4G mreže i još veće unapređenje data servisa.\nDodatna infrastrukturna proširenja predviđena su u celoj zemlji, posebno na području Beograda i u Vojvodini, koja će unaprediti iskustva korisnika na čak 70 odsto mreže.\nPrethodni članakOvako SAMSUNG spašava 45 hiljada stabala godišnje\nSledeći članakNajveće NOKIA predstavljanje


I Borković i Bitević u kampanji za decu regiona - Radio televizija Pančevo\nI Borković i Bitević u kampanji za decu regiona\n2. maja 2020. 2. maja 2020. 0224\nKroz prepoznatljiv haštag, koji je ujedno bio i naziv edukativne akcije, Dunav osiguranje Sportske igre mladih, danas su završile sa kampanjom #KodKuceJeZakon u koju su se, uključili brojni sportisti, glumci, voditelji i druge istaknute javne ličnosti iz Srbije, regiona i celog sveta. Naša televizija je nedavno emitovala kratki spot, a sada dajemo material sa svim poznatima koji su svojim fotografijama podržali mlade regiona, a sve u nastojanju da se oni i njihovi roditelji čuvaju i ostanu kod kuće.\nVideo porukama kampanju su podržali ambasadori Igara Nemanja Matić, Luka Modrić, Edin Džeko, Johanes Han, Aleksander Čeferin i drugi a našim gledaocima prezentujemo sve učesnike koji su slanjem fotografija iz kućne atmosfere poslali poruku učesnicima Dunav osiguranje Sportskih igara mladih Srbije. Među njima su i proslavljeni Pančevci, Dušan Borković najbolji automobilista Evrope I Slobodan Bitević, nekadašnji karate šampion sveta, sada uspešni predsednik Sportskog saveza Pančeva.\nPredstavnici Dunav osiguranje Sportskih igara mladih Srbije, se zahvaljuju svima na podršci u realizaciji kampanje, uz napomenu da se sve mere Vlade Republike Srbije, moraju poštovati kao i da će se druženje na sportskim terenima, nastaviti čim se steknu uslovi. Do tada, putem društvenih mreža, biće novih zanimljivih sadržaja za decu i mlade.\nSportske igre mladih pružaju priliku deci i mladima da potpuno besplatno učestvuju u profesionalno organizovanim takmičenjima u 10 sportova, među kojima je tradicionalni najmasovniji turniz za decu u malom fudbalu Coca Cola kup. Visoki pokrovitelj Igara od osnivanja u našoj zemlji je Vlada Republike Srbije, a najveći doprinos Igrama pružio je i danas pruža g. Aleksandar Vučić, predsednik Republike Srbije, koji je prepoznao vrednost projekta, u interesu dece Srbije i dece regiona.\nU skladu sa merama Vlade Republike Srbije, sve aktivnosti Dunav osiguranje Sportskih igara mladih planirane za ovu godinu biće održane po završetku vanrednog stanja. Plamen Igara će krenuti iz Priboja, opštine koja je planirana da bude domaćin svečanog otvaranja za Srbiju, za sezonu 2020.\nIgre su prošle godine krstarile u nekoliko mesta Banata, i nadamo se da će tako biti i ove godine.\nSRBIJA JE REKLA GLASNO NE TAJKUNIMA: “Đilase, lopove” ponovo odjekuje državom!\nJedinstvena evidencija o državljanima Srbije prvi put u elektronskom obliku\nNikoleta Dragaš 29. decembra 2018. 29. decembra 2018.\nNikoleta Dragaš 30. aprila 2019. 30. aprila 2019.


Dodik: Sastanak je bio bespotreban i bezuspješan, nije dogovoren ni izbor delegata u Domu naroda | Poskok\nDodik: Sastanak je bio bespotreban i bezuspješan, nije dogovoren ni izbor delegata u Domu naroda\nPredsjednik SNSD-a Milorad Dodik rekao je da je sastanak političkih lidera iz BiH u Pragu bio bespotreban i bezuspješan, te da nije dogovoren ni izbor delegata u Dom naroda Parlamentarne skupštine BiH.\nDodik je naglasio kako je pogrešno izrečena ocjena da je dogovor postignut, dodavši da segment izbora delegata u Dom naroda nije dovoljan da se pitanje “Sejdić-Finci” riješi.\n“Što se tiče Doma naroda naš stav je od početka bio jasan. Nigdje u odluci suda u Strasbourgu ne piše da u Ustavu treba da se navede da ‘ostali’ moraju obavezno da budu izabrani, jer je intencija te odluke da se ne favorizira nijedna etnička grupa. Zato se i tražilo skidanje etničkih predznaka za bilo kakve vrste izbora”, istakao je Dodik za Radio Republike Srpske.\nOn je pojasnio kako je Republika Srpska tražila da se omogući da predstavnici manjina imaju pravo da budu kandidirani, a da li će biti izabrani nije moguće garantirati.\n“Ne može se ni ustav u tom pogledu promijeniti i nametnuti obavezan izbor ‘ostalih’ kao kategorije iznad svega”, naglasio je Dodik.\nPodsjetivši da su predstavnici Republike Srpske na sastanak u Prag došli sa jasnim stavovima, predsjednik SNSD-a je naglasio da je Republika Srpska bila dovedena u poziciju da ponovo razmatra izbor članova Predsjedništva BiH, što je odbijeno.\n“O svim pitanjima koja su bila na dnevnom redu imali smo aktivna rješenja i konsenzus koji smo postigli u Republici Srpskoj i nismo imali namjeru mijenjati bazične stavove”, rekao je Dodik.\nPrema njegovim riječima, nakon plenarnog sastanka koji je trajao dva i po sata, predstavnici Republike Srpske su od 15.30 do 21.00sat sjedili po hodnicima i čekali da se federalni partneri nešto dogovore.\n“Oni to nisu uspijevali, tako da je ovaj sastanak ličio na sastanak iscrpljivanja i gubljenje živaca za neke ljude koji su u tom trenutku trebali prihvatiti neka rješenja”, ocijenio je Dodik.\nLider SNSD-a je naglasio da se iz završne konferencije za novinare moglo vidjeti da ništa nije dogovoreno, te da su na jednoj strani bili međunarodna zajednica, Europska unija i predstavnici bošnjačkih političkih stranaka, bez srpskih i hrvatskih političkih stranaka.


STANKOVIĆ: ALBANSKI LIDERI SA JUGA SRBIJE DO 15. JULA KOD DAČIĆA\n15.01.2021PRIJAVA ZA VAKCINACIJU I PUTEM TELEFONA\n15.01.2021ORGANIZACIJA „LjUDI U NEVOLjI SRBIJA“OBJAVILA POZIV ZA PREDLOGE PROJEKATA NA JUGU SRBIJE\nBeograd – Predsednik Koordinacionog tela Vlade Republike Srbije za opštine Preševo, Bujanovac i Medveđa, Zoran Stanković, najavio je da će premijer Ivica Dačić, do 15. jula primiti albanske lidere iz tri opštine sa juga Srbije sa kojima će razgovrati o rešavanju prioritetnih problema koji su definisani u Platformi usaglašenoj sa Albancima.\nStanković je podsetio da je na osnovu razgovora koji su, u prisustvu predstavnika OEBS-a, tokom januara i februara, vođeni sa predstavnicima Albanaca iz Preševa, Bujanovca i Medveđe, vlada Srbije 4. juna usvojila platformu koja ima sedam tačaka. Ona se odnosi na zastupljenost Albanaca u državnim institucijama, ekonomski oporavak tri opštine, službenu upotrebu jezika, pisma i nacionalnih simbola, decentralizciju u pravosuđu, obrzovanje, kulturu i medije, zdravstvo i socijalnu zaštitu i bezbednost i mere za uspostavljanje poverenja na tom prostoru, izjavio je šef Koordinacionog tela.\nStanković je, takođe, rekao da će do 15. jula, zavisno od obaveza premijera Dačića vezanih za primenu briselskog sporazuma, premijer sa predstavnicima 13 ministarstava ,u prisustvu predstavnika OEBS-a, primiti albanske lidere. Razgovori o rešavanju naznačenih pitnja trebalo bi da počnu u septembru, a trajali bi zavisno od toga koliko je vremena potrebno za određena rešenja. Za ona kratkoročna trebaće šest meseci, za srednjoročna do godinu dana od početka razgovora, a za dugoročna dve i više godina. Dodao je da će biti ispunjene i obaveze koje su ranije preuzete a koje su ostale nerealizovane.\nOn je napomenuo da su se o temama saglasili i ljudi na vlasti i partije u opoziciji.\nStanković kaže da ne očekuje destabilizaciju tog regiona i to iz više razloga.\n"Ljudi traže da im se rešavaju osnovna životna pitanja, a što se tiče političkih pitanja koja su nametnuta ili iznuđena iz raznoraznih razloga, to je sada manji problem za ljude koji tamo žive", rekao je Stanković.\nOn je ocenio da je usvajanje rezolucije u Prištini o zaštiti prava Albanaca iz preševske doline provokcija na koju Beograd ne želi da odgovara.


Back REPORTAŽE PRISUSTVOVALI SMO II Biznis EXIT najavio nove poslove\nponedeljak, 10 oktobar 2011 23:14\nKada je Đorđe Mojić, direktor firme Epicentar iz Novog Sada, pokrenuo projekat Biznis EXIT, znao je da njegova realizacija neće zaživeti u punom sjaju bar nekoliko godina. Iako je i u biznisu i u organizaciji EXIT-a (muzičkog) ostvaren kao poslovan čovek, festivalu je dao ime ne zato što je hteo da se veže za pomenutu manifestaciju, (po mišljenju autora u blagom padu kako po idejama tako i po posećenosti), već zbog toga što je smatrao da takav naziv može da dovede srpski biznis do “svetla na kraju tunela”. Ovaj festival, zamišljen kao mesto gde će na jednom od najlepših prostora za tako nešto, Petrovaradinskoj tvrđavi i njenim brojnim galerijama, ateljeima i drugim prostorima, doći do konsolidacija snage i znanja i biti izvšena završna priprema terena za susrete sa “ozbiljnim igračima” iz zemlje i regiona, nije ni ove godine u potpunosti ispunio namere organizatora, ali je načinio značajan iskorak u odnosu na prvi, prošlogodišnji. Realizacija programa zamišljenog po tematskim celinama, u kome su podjednako značajnu ulogu imali mladi, ali i oni stariji, upućeniji u tajne biznisa, kao i predstavnici institucija, gradova i sela, bila je na najvišem nivou. Ostaje da se već prvom narednom prilikom, više poradi na dovođenju većeg broja “ozbiljnih igrača” i da im se prikaže svo naše bogatstvo različitosti, kvalitet i mogućnosti koje poseduju kompanije, gradovi, sela i naši ljudi.\nOrganizatore je sam Bog pogledao, time što im je podario lepo vreme tokom većeg dela petka, 7. oktobra 2011. godine. U izvanrednom ambijentu Petrovaradinske tvrđave izložili su svoje eksponate i proizvode predstavnici raznih uspešnih firmi, udruženja, privatnih proizvođača, a ceo događaj obogatila je mladost i kolorit boja, protkan pesmom i igrom kulturno-umetničkih društava. Svoje firme na otvaranju, predstavili su Vinarija Mačkov podrum iz Iriga, Serdarski sir iz Čantavira, Turistička organizacija Gornji Milanovac, Modna kompanije Struktura 9, možda ne na najbolji način u smislu broja prisutnih posetilaca koji su se razišli po tvrđavi neposredno nakon svečanog otvaranja.\nPrema rečima Đorđa Mojića, ovogodišnji Biznis EXIT je, u stvari, jedna promocija Biznis EXIT-a 2012. godine, kada se očekuje da ovaj promotivni događaj preraste u srpski dragulj, koji će učesnicima doneti i određene benefite - adekvatne poslove. No, i ove godine je postignuto dosta toga. Tako je predstavnik zajedničke kompanije Namibija/Srbija najavio mogućnost za nove poslove u tehnologiji hrane i industriji mesa sa ovom afričkom zemljom, koja skoro sve uvozi, a od eksploatacije nafte i dijamanata ostvaruje godišnji suficit veći od 25 milijardi dolara. Zastupnik austrijskih investitora zatražio je ponudu za izvoz i projekte za ulaganje u srpsku privredu. Očekuje se i mnogo veće uključivanje dijaspore, što je otvarajući ovogodišnju manifestaciju najavio gospodin Đorđe Prstojević, pomoćnik ministra Ministarstva vera i dijaspore. On smatra da je Biznis EXIT pravo mesto da se ugosti dijaspora i sa našim ljudima iz sveta razgovara o zajedničkim poslovima.\nU ateljeima Petrovaradinske tvrđave, koja s pravom nosi epitet srpskog Monmartra, odvijale su se diskusije na različite teme. Tako je kod čuvenog novosadskog slikara Jovana Boba, čija je preokupacija poslednjih godina web dezajn i digitalna umetnost, bilo reči o savremenom poslovanju i internet prezentaciji, dok su u Galeriji Tapiserija, sudenti beogradskih, novosadskih, kragujevačkih i zrenjaninskih fakulteta, imali takmičenje u rešavanju poslovnih studija. Iskreno, prezentacije pojedinih takmičara, bile su na izuzetnom nivou po energiji, zanimljivim idejama, elkoventnosti promocije… Ovakvi susreti će budućim menadžerima poslužiti da nauče još više i praktično odmah budu sposobni da daju svoj puni doprinos gde god da se zaposle, a ideja Epicentra je da to, pre svega, bude u srpskim firmama. Otuda ovom prilikom još jači apel uspešnim firmama da dođu na festival i prate rad i razvoj ovih mladih ljudi.\nMnogobrojna sela su došla na Petrovaradinsku tzvrđavu da prikažu svoje potencijale i da se kandiduju za tzv. Biznis sela, koja bi u budućnosti na ovom festivalu ne samo predstavila svoje potencijale investitorima, već i realizovala projekte svojstvene upravo njihovoj sredini. Jedna od poslastica festivala bila je promocija modne kompanije Struktura 9, koja je predstavila svoj atraktivni program za žene, a bilo je i dizajniranih kecelja za savremene muškarce.\nSvi učesnici II Biznis EXIT-a, njih oko 300, otišli su sa Petrovaradinske tvrđave zadovoljni, sa uverenjem da je ovo pravo mesto na kome Srbija treba da se predstavi Evropi i svetu. Zainteresovanost za ovaj koncept iskazao je gospodin Zoran Mandić, zamenik gradonačelnika Grada Novog Sada, a ideju da Biznis EXIT jednom godišnje bude svojevrsna Poslovna kapija kroz koju ulaze investicije i dobri poslovi, podržao je i Pokrajinski sekretarijat za privredu. Da li će termin ove manifestacije biti promenjen, organizator će odlučiti nakon ozbiljnije analize. Tek, jedno je sigurno, Petrovaradinska tvrđava, Novi Sad, Pokrajina Vojvodina i Republika Srbija, dobili su jednu sjajnu, jedinstvenu manifestaciju, koju treba podići na još viši nivo i ispoštovati napore ambicioznog tima Epicentra, da u autentičnom prostoru i ambijentu napravi jedinstven miks festivala, poslovnog događaja i kulture, sa namerom da na zanimljiv, multimedijalan način, predstavi Srbiju i srpske brendove investitorima, stranim novinarima, ambasadama, poslovnim ljudima iz zemlje i sveta.


Ramos se nada 'Klempavku' - Sportske.net\nRamos se nada 'Klempavku'\nDefazivac Reala istakao da mu nedostae samo još trofej Lige šampiona da ostvari sve svoje snove.\nSerhio Ramos veruje da je došlo vreme da se titula evropskog šampiona vrati na „Santjago Bernabeu“.\n„Liga šampiona je veoma teško i zahtevno takmičenje i velika je stvar za svakog igrača kada uopšte dobije priliku da zaigra u njemu.\nVerujem da Real može do titule ove godine. Eliminisali smo Mančester Junajted, sada nam sledi novo iskušenje protiv Galatasaraja, jedne odlične ekipe, ali sam ubeđen da sve zavisi od nas samih.\nU karijeri sam osvojio sve i na reprezentativnom i na klupskom planu, jedino mi nedostaje trofej Lige šampiona i nadam se da će se i uskoro desiti. Onda bih mogao da kažem da su mi se ispunile sve želje i ostvarili snovi.“ rekao je Ramos.


Dozvolu za rad „Telekomu Srbija” kosovska vlast uslovljava pristupom baznim stanicama našeg nacionalnog operatera, što bi omogućilo nesmetano i bez kontrole prisluškivanje telefona. Kosovske institucije i brojne obaveštajne službe mogle bi bez… »\nRazgovor Vučića i Đukanovića: Mir uslov za napredak\nPredsednik Vlade Srbije Aleksandar Vučić i premijer Crne Gore Milo Đukanović sastali su se u Njujorku. Oni su se saglasili da su mir i puna stabilnost Zapadnog Balkana ključni uslov za ekonomsku, socijalnu i svaku drugu vrstu društvenog napretka. Na… »\nVeruju u pobedu nad SNS: Završna debata kandidata za predsednika DS\nBEOGRAD - Kandidati za budućeg predsednika Demokratske stranke (DS) suočili su stavove i programe na petoj, završnoj debati uoči stranačkih izbora koji su zakazani za subotu, 24. septembar. Stavove o budućem funkcionisanju DS kao i programska… »


CIK: Objavljeni konačni rezultati drugog kruga lokalnih izbora GracanicaOnline.Info\nCIK: Objavljeni konačni rezultati drugog kruga lokalnih izbora\n20. novembra 2021. 2 min read\nCentralna izborna komisija objavila je danas konačne rezultate drugog kruga lokalnih izbora, pišu mediji na albanskom. CIK je objavio rezultate 20 opština koje su učestvovale u drugom krugu, osim za opštinu Dragaš, za koju postoji žalba Vrhovnog suda na rezultate te opštine.\nSrpska lista pobedila je u svih deset opština sa srpskom većinom, uključujući i Klokot koja je bila u izbornoj trci drugog kruga, dok su u prvom krugu predstavnici Srba pobedili u Severnoj Mitrovici, Leposaviću, Zvečanu, Zubinom Potoku, Gračanici, Partešu, Ranilugu, Štrpcu i Novom Brdu.\nVladajuća stranka Pokret Samoopredeljenje u prvom krugu nije pobedio u nijednoj opštini, a u drugom krugu sa 12 kandidata odneo je pobedu samo u četiri opštine Podujevo, Gnjilane, Štimlje i Kamenica.\nOd opozicionih partija, Demokratska partija Kosova pobedila je u osam opština, Južna Mitrovica, Prizren, Glogovac, Kačanik, Vučitrn, Srbica, Đeneral Janković i Uroševac. U četiri od ovih opština je pobedila u prvom krugu.\nDemokratski savez Kosova je odneo pobedu u Prištini, Kosovu Polju, Istoku, Vitini, Juniku, Peći i Lipljanu, a u dve opštine su pobedili u prvom krugu.\nAlijansa za budućnost Kosova pobedila je u Suvoj Reci, Dečanima, Đakovici, Klini i Orahovcu, a prve dve je osvojila već u prvom krugu.\nU Opštini Obilić je pobedio samostalni kandidat Džafer Gaši iz Građanske inicijative, dok je turska stranka pobedila u opštini Mamuša.\nCentralna izborna komisija je navela da političke stranke mogu podneti žalbu na rezultate drugog kruga u roku od 24 sata od objavljivanja rezultata.\nTags: Alijansa za budućnost Kosova Građanska inicijativa Demokratska partija Kosova Demokratski savez Kosova Pokret Samoopredeljenje Srpska lista pobedila u 10 opština CIK objavio konačne rezultate drugog kruga\nPrevious Rakić osudio kamenovanje kuće Stojana Vasića iz Cernice kod Gnjilana\nNext Kancelarija za KiM: Nema Kurtijevih rokova u dijalogu; Bisljimi: Dijalog će biti zavšen za vreme Kurtijevog mandata\n18. januara 2022., 21:28


Ambasador Šib: Ideju "mini Šengena" sprovesti u svim zemljama Zapadnog Balkana - Kosovo Online\nAmbasador Šib: Ideju "mini Šengena" sprovesti u svim zemljama Zapadnog Balkana\n9. Novembar 2020. • 13:54\nAmbasador Nemačke Tomas Šib izjavio je danas da ideja "mini Šengena" treba da bude do kraja sprovedena u svim zemljama Zapadnog Balkana, te da se očekuje da na Samitu u Sofiji bude doneta ključna odluka o formiranju zajedničkog regionalnog tržišta, prenosi Tanjug.\n"Smatramo da je "mini Šengen" dodatni impuls za ekonomiju celog regiona i zato očekujemo da će "mini Šengen" na neki način biti inkorporiran unutar ekonomsko regionalne privredne zone i nadamo se da će rezultat toga biti u sredu da se donese odluka o nekom odlučnom koraku narped, da se ustanovi regionalno zajedničko tržište", rekao je Šib i podsetio da je regionalna saradnja ključ za evrointegracije Zapadnog Balkana.\nŠib je na skupu "Tačka preloma: Proces proširenja EU u vreme pandemije" podsetio da je upravo regionalna saradnja razlog zašto je kancelarka Angela Merkel 2014. godine pokrenula Berlinski proces u okviru koga se narednih dana održava samit u Sofiji čiji su domaćini Severna Makedonija i Bugarska.\n"Činjenica da je "mini Šengen" ideja došla iz regiona je jako pozitivna, ali istovremeno ona mora biti sprovedena do kraja i sve zemlje ZB moraju da budu uključene u proces", rekao je Šib i dodao da je upravo filozofija iza Berlinskog procesa bila impuls da zemlje u regionu preuzeti inicijativu za saradnjom.\nŠib je podsetio da Berlinski proces ima i dalje veliki potencijal.\n"Možda nismo tamo gde smo očekivali da ćemo biti kada smo pokrenuli Berlinski proces, ali postoje uspešne realizovane priče", rekao je Šib na skupu u organizaciji Fridrih Ebert Fondacije i Evropskog pokreta u Srbiji.\nTomas Šib Mini-Šengen Nemačka\nRama: Zadovoljan sam što će se Kosovo pridružiti "mini Šengenu"\nPremijer Albanije Edi Rama izjavio je da je današnjim potpisivanjem Memoranduma između Srbije, Severne Makedonije i Albanije o saradnji u borbi protiv kovida i Sporazuma između Srbije i Albanije o slobodnom kretanju građana sa ličnim kartama napravljen još jedan značajan korak napred u pravcu bolje saradnje u regionu, prenosi Tanjug.\nKosovo učestvuje na sledećoj konferenciji "mini Šengena"


Poštovane dame i gospodo, drage kolege,\nČast mi je i zadovoljstvo da Vam se u ime Ministarstva pravde, i u svoje lično ime, obratim na ovako značajnom skupu posvećenom politici suprotstavljanja organizovanom kriminalu, koji organizuje Centar za bezbednosne studije u saradnji sa Vladom Kraljevine Švedske.\nOrganizovani kriminal je jednako štetna pojava u svim društvima i na svim nivoima razvoja. Ovaj problem je još teži i složeniji u društvima kao što je Srbija koja se nalaze na putu demokratskog preobražaja. Pred Srbiju kao zemlju u tranziciji postavljaju se brojni zadaci koji zahtevaju izgradnju institucija i pravnog okvira za njihovo sprovođenje. Kako organizovani kriminal razara supstancu svake države, njegovo suzbijanje je uslov bez koga država ne može uspešno ispuniti postavljanje zadatke i legitimisati se kao država vladavine prava.\nBorba protiv organizovanog kriminala u kompleksan i dugotrajan proces. Ona zahteva primenu osmišljeni i definisanih mera u borbi protiv svih oblika organizovanog kriminala. Jedan od ključnih faktora u institucionalnoj borbi protiv organizovanog kriminala su nezavisne, nepristrasne, efikasne i odgovorne pravosudne institucije, a njihovo stalno jačanje je primarni zadatak.\nGrađani Srbije organizovani kriminal svrstavaju na visoko treće mesto problema, posle nezaposlenosti i siromaštva. Kako je aktivna uloga građana ključ uspeha zemlje u tranziciji, obaveza je svih institucija u Srbiji da se stalno bore protiv svih oblika organizovanog kriminala. Takođe, uspešna borba protiv organizovanog kriminala jedan je od činilaca koji se ceni u procesu pristupanja Evropskoj uniji, kao i pri proceni usaglašenosti sa standardima Saveta Evrope.\nOrganizovani kriminal danas više ne poznaje granice država i režima. Mreže dobro organizovanih kriminalaca svih nacija i boja bave se raznim unosnim "poslovima" a najčešće onim koji se tiču trgovine oružjem, narkoticima i ljudima, jer donose velike profite. Mafijaški krateli kontrolišu poslovne transakcije u određenim oblastima i u pojedinim delovima sveta vršeći ucene i podmetanja, služeći se silom, pretnjom, podmićivanjem i drugim nezakonitim sredstvima. Na taj način direktno ometa razvoj ekonomije i napredak društva u celini.\nOrganizovane kriminalne grupe sa prostora bivše Jugoslavije i Balkana u toku balkanskih sukoba ojačale su, konsolidovale se i uspostavile blisku "saradnju" sa mafijom i sa međunarodnim organizovanim kriminalom u zapadnoevropskim zemljama poput Francuske, Italije i Belgije, ugrožavajući novonastale balkanske države pa i samu Evropsku uniju. Zato Evropska unija od zemalja zapadnog Balkana traži da pojačaju napore u borbi protiv organizovanog kriminala, korupcije ili ilegalne migracije, što predstavlja značajan preduslov u procesu evropskih integracija. Specijalizovane agencije UN i Evropska unija raznim merama podupire u zemljama stvaranje boljeg i efikasnijeg sudskog sistema, vladavinu prava i razvoj ekonomije tih zemalja.\nNedavno sam učestvovala na ministarskoj konferenciji zemalja zapadnog Balkana, na kojoj su ministri unutrašnjih poslova i ministri pravde zemalja u regionu kao i visoki zvaničnici Evropske Komisije problem organizovanog kriminala istakli kao jedan od najvažnijih i gorućih problema današnjice, zajedno sa borbom protiv korupcije i zauzeto je zajedničko stanovište da će se kroz zajedničku saradnju i intenzivnu pomoć EU preduzeti sve potrebne mere i odlučni koraci radi suzbijanja ove opasne društvene pojave. Takođe, svi ste svedoci događaja koji su poslednjih dana obeležili Hrvatsku gde su kao posledice obračuna sa organizovanim kriminalim grupama na ulici mučki ubijene dve osobe.\nDa li je to društvo u kakvom želimo da živimo? Nije i ne smemo da prihvatimo da organizovani kriminal prevlada i ugroži pravnu državu i sigurnost građana.\nNajveću branu već razvijenom organizovanom kriminalnu na Balkanu predstavlja razvoj vladavine prava i stvaranje nezavisnog sudstva. Konvencije Ujedinjenih nacija protiv transnacionalnog organizovanog kriminala koju dopunjuju dva protokola: Protokol za prevenciju, suzbijanje i kažnjavanje trgovine ljudskim bićima, naročito ženama i decom i Protokol protiv krijumčarenja migranata kopnom, morem i vazduhom. Konvencija, sa Protokolima, primenjuje se za sprečavanje, istragu i sudsko gonjenje teških krivičnih dela i zločina učinjenih od organizovane grupe kriminalaca. Konvencija, pored organizovanih kriminalnih grupa, posebno predviđa kažnjavanje pranja novca stečenog putem kriminala, kažnjavanje kriminalne korupcije i opstrukcije pravosuđa. Pored zatvorske kazne, učiniocima je zaprećeno i konfiskacijom i zaplenom imovine sa obavezom država potpisnica da će usvojiti neophodne mere kako bi se omogućila identifikacija, ulaženje u trag, zamrzavanje ili zaplena te imovine.\nOpšteprihvaćeno je mišljenje da se ne može voditi efikasna borba protiv organizovanog kriminala, korupcije, pranja novca ili terorizma, bez adekvatnog zakonskog mehanizma koji omogućava striktnu kontrolu sumnjivih novčanih transakcija, olakšano utvrđivanje porekla imovine i efikasno oduzimanje protivpravno stečene imovine u korist države. Zaprećene zatvorske kazne za učinioce tih dela, posebno ako su pripadnici organizovane kriminalne grupe ili kriminalne organizacije, više predstavljaju "rizik zanata" nego sankciju koja bi ih odvratila od daljeg činjenja krivičnih dela sve dok je njihova nelegalno stečena imovina sigurna i van domašaja vlasti.\nSrbija će nastaviti sa podizanjem efikasnosti svih relevantnih institucija u borbi protiv organizovanog kriminala i njegove svođenje u okvire koji ne mogu ugroziti razvoj društva i demokratski institucija. Ovakav proces razvoja borbe protiv organizovanog kriminala neminovno će dovesti i do visokog stepena poštovanja i poverenja građana u institucije koje su u ovom poslu angažovane. u tom cilju nastaviće se sa: daljim jačanjem zakonskog okvira, jačanjem institucija uključenih u borbu protiv organizovanog kriminala, unapređenjem, ljudskih resursa, harmonizacijom nacionalnih, regionalnih i međunarodnih službi u borbi protiv organizovanog kriminala i daljim jačanjem demokratskih institucija.\nU oktobru mesecu usvojeni su antikorupcijski zakoni, a u skupštinskoj proceduri nalazi se paket pravosudnih propisa. U toku je izrada Zakona o izmenama i dopunama Zakona o dražvnim organima i postupku za krivična dela organizovanog kriminala i druga posebno složena krivična dela koji će pravosudnim organima kao i organima gonjenja omogućiti značajno efikasnije mehanizme za borbu protiv organizovanog kriminala. Takođe, veliki napori se ulažu i u edukaciju nosilaca pravosudnih funkcija kako bi profesionalno i kompetentno obavljali svoj posao. Verujem da će sve ove aktivnosti biti od velikog značaja za efikasniju i odlučniju borbu protiv organizovanog kriminala u Republici Srbiji, i da ćemo integrisanom i sveobuhvatnom akcijom uspeti da izgradimo pravnu sigurnost i obezbedimo stabilno i bezbedno okruženje u kome će se naši građani osećati sigurno i spokojno.